ΕΠΕΝΔΥΤΙΚΑ ΠΡΟΓΡΑΜΜΑΤΑ ΑΝΑΖΗΤΕΙΣΤΕ ΕΥΚΑΙΡΙΕΣ!\nΟ προυπολογισμός της παρούσας προκήρυξης ανέρχεται σε 456 εκ. ευρώ και αφορά σε επενδυτικά σχέδια που θα υλοποιηθούν στις 13 Περιφέρειες της χώρας, στους σχετικούς Άξονες των πέντε Περιφερειακών Επιχειρησιακών Προγραμμάτων (ΠΕΠ).\nΗ Δράση συγχρηματοδοτείται από τα ΠΕΠ: Μακεδονίας – Θράκης, Δυτικής Ελλάδας Πελοποννήσου - Ιονίων Νήσων, Κρήτης και Νήσων Αιγαίου, Θεσσαλίας - Στερεάς Ελλάδας – Ηπείρου, Αττικής και υλοποιείται από την Ειδική Υπηρεσία Διαχείρισης του ΕΠ Ανταγωνιστικότητα και Επιχειρηματικότητα και τον ΕΦΕΠΑΕ.\nΑπό είκοσι χιλιάδες έως εκατό χιλιάδες ευρώ (20.000,00 έως 100.000,00 €) για τον τομέα «Εμπόριο - Υπηρεσίες».\nΗ επιλογή του τομέα υποβολής της επενδυτικής πρότασης συσχετίζεται με τον δηλούμενο - προτεινόμενο ή τους δηλούμενους - προτεινόμενους προς ενίσχυση ΚΑΔ. Σε περίπτωση πρόθεσης ενίσχυσης δύο ή περισσότερων ΚΑΔ, όλοι οι δηλούμενοι προς ενίσχυση ΚΑΔ πρέπει να ανήκουν στον ίδιο τομέα.\nνέες - υπό σύσταση επιχειρήσεις: οι επιχειρήσεις που δεν εμπίπτουν στην ως άνω κατηγορία των υφιστάμενων. Οι νέες επιχειρήσεις θα πρέπει, μεταξύ άλλων προϋποθέσεων, να διαθέτουν τον/τους δηλούμενο/νους ΚΑΔ πριν την υποβολή της πρότασης, ενώ οι υπό σύσταση πριν την πρώτη εκταμίευση της επιχορήγησης\nΟι δέκα ευκαιρίες για χρηματοδότηση - Ποια είναι τα προγράμματα επιδοτήσεων\nΈνεση ρευστότητας 4,050 δισ. ευρώ προς τις επιχειρήσεις και δη τις μικρομεσαίες, παρέχουν 10 δράσεις από ευρωπαϊκούς και εθνικούς πόρους που έχουν ενεργοποιηθεί ή πρόκειται να ενεργοποιηθούν το επόμενο διάστημα. Οι εν λόγω δράσεις, όπως π.χ. την ενίσχυση νησιωτικών τουριστικών επιχειρήσεων και η ενίσχυση νέων και νεοϊδρυόμενων επιχειρήσεων, στους τομείς Πληροφορικής και Επικοινωνιών, μέσω venture capital, παρέχουν στις επιχειρήσεις ζεστό χρήμα για τις επενδυτικές και λειτουργικές δαπάνες των επιχειρήσεων για να αναβαθμίσουν την ποιότητα των υπηρεσιών και των αγαθών που προσφέρουν, με χαμηλό επιτόκιο.\n1. Ποσό 1,5 δισ. ευρώ για τη διευκόλυνση του εξωτερικού εμπορίου.\nΗ Ευρωπαϊκή Τράπεζα Επενδύσεων, θέτει σε εφαρμογή πρόγραμμα παροχής εγγυήσεων προς τις ελληνικές τράπεζες για τη χρηματοδότηση του εξωτερικού εμπορίου της Ελλάδας. Η συμφωνία προβλέπει ότι η ΕΤΕπ θα παράσχει στις τράπεζες με τις οποίες υπέγραψε σχετική συμφωνία στις 12 Ιουνίου στην Αθήνα (τρεις ελληνικές και τρεις ξένες), εγγυήσεις ύψους 500 εκατ. ευρώ για τη χρηματοδότηση των ελληνικών εξαγωγών και εισαγωγών. Πρόκειται για τις τράπεζες: Εθνική, Πειραιώς και Eurobank από ελληνικής πλευράς και HSBC, Commerzbank, Citi.\nΣε ετήσια βάση το νέο χρηματοδοτικό εργαλείο θα μπορεί να καλύψει συναλλαγές ύψους 1,5 δισ. ευρώ, επειδή τα κεφάλαια θα είναι ανακυκλούμενα.\nΗ ΕΤΕπ, θα αποτελέσει ουσιαστικά τον συνδετικό κρίκο μεταξύ ελληνικών επιχειρήσεων, ελληνικών τραπεζών και τριών διεθνών πιστωτικών ιδρυμάτων που έχουν παγκόσμιο δίκτυο ή σημαντική περιφερειακή κάλυψη σε περιοχές που παρουσιάζουν ενδιαφέρον για τις ελληνικές επιχειρήσεις.\nΣχετικές πληροφορίες στο site της ΕΤΕπ:\n2. Ποσό 550 εκατ. ευρώ για κεφάλαια κίνησης και χρηματοδότηση επενδύσεων, μέσω του Ταμείου «Επιχειρηματική Επανεκκίνηση»\nΤο κόστος των δανείων που θα χορηγηθούν από τη συγκεκριμένη δράση είναι ιδιαίτερα ευνοϊκό για τις επιχειρήσεις καθώς, λόγω της σχέσης συνεπένδυσης μεταξύ Ταμείου και τραπεζών (1:1) και δεδομένου ότι τα κεφάλαια του Ταμείου Επιχειρηματικότητας εισφέρονται άτοκα, η επιτοκιακή επιβάρυνση περιορίζεται στο 50% του κατά περίπτωση ισχύοντος επιτοκίου τραπεζικού δανεισμού της επιχείρησης.\nΗ χρηματοτόδηση αφορά σε δάνεια επιχειρηματικής ανάπτυξης ειδικού σκοπού (κεφάλαια κίνησης), με εύρος από 10.000 - 300.000 ευρώ ανάλογα με τις λειτουργικές ανάγκες της επιχειρήσεως, ενώ η διάρκεια αποπληρωμής τους δεν θα υπερβαίνει τους 48 μήνες. Επίσης σε δάνεια που χρηματοδοτούν επενδυτικά σχέδια επιχειρήσεων με εύρος που θα διαμορφώνεται από 10.000 - 800.000 ευρώ, με διάρκεια 5-12 έτη και δυνατότητα περιόδου χάριτος από 6 μήνες έως 2 έτη, ανάλογα με το χρόνο υλοποίησης της επένδυσης.\nΣυγκεκριμένα τα δάνεια αφορούν σε επενδυτικά σχέδια που:\nυπάχθηκαν στον Ν.3299/2004\nεντάχθηκαν σε άλλα προγράμματα κρατικής ενίσχυσης\nδεν εντάχτηκαν σε προγράμματα κρατικής ενίσχυσης και δεν έχουν υλοποιηθεί\n3. Ποσό 1,44 δισ. ευρώ για δάνεια σε ΜμΕ ως το 2015 από ΕΤΕπ\nΜετά από συμφωνία με την κυβέρνηση, η Ευρωπαϊκή Τράπεζα Επενδύσεων προχωρά στην εκταμίευση δανείων συνολικού ύψους 1,44 δισ. ευρώ προς μικρομεσαίες επιχειρήσεις μέσω των ελληνικών τραπεζών ως το 2015.\nΟι εκταμιεύσεις των δανείων έχουν ήδη ξεκινήσει μέσω των συνεργαζόμενων τραπεζών οι οποίες είναι οι: Alpha, Eurobank, Εθνική, Παγκρήτια και Πειραιώς.\nΣχετικές Πληροφορίες στα παρακάτω sites:\n4. Ποσό 80 εκατ. ευρώ για την ενίσχυση νησιωτικών τουριστικών επιχειρήσεων\nΖεστό και φθηνό χρήμα από 10.000 ευρώ έως 30.000 ευρώ μπορούν να λάβουν μικρές επιχειρήσεις που δραστηριοποιούνται ή θέλουν να επεκτείνουν τις δραστηριότητές τους στον τομέα του τουρισμού. Στόχος της δράσης «Νησιωτική Επιχειρηματικότητα», προϋπολογισμού 80 εκατ. ευρώ, η οποία με βάση τον αρχικό σχεδιασμό έχει καθυστερήσει κοντά στους δυόμισι μήνες- είναι η ποιοτική αναβάθμιση του προσφερόμενου τουριστικού προϊόντος στη νησιωτική Ελλάδα. Η δράση, χρηματοδοτεί με δάνειο έως 70% των επιλέξιμων δαπανών. Το υπόλοιπο τουλάχιστον 30% καλύπτεται από ίδια συμμετοχή της επιχείρησης.\nΣχετικές πληροφορίες στο site\n5. Ποσό 150 εκατ. ευρώ σε δάνεια, μέσω του Ταμείου Εγγυοδοσίας\nΤο Ταμείο Εγγυοδοσίας αποσκοπεί στην ενίσχυση των μικρομεσαίων επιχειρήσεων μέσω της παροχής εγγυήσεων για επενδύσεις και κεφάλαια κίνησης. Τα διαθέσιμα του Ταμείου από πόρους της ΕΤΕΑΝ είναι 50 εκατ. ευρώ ενώ τα συνολικά δανειακά κεφάλαια που θα αποτελέσουν αντικείμενο εγγυήσεως από το Ταμείο εκτιμάται ότι θα ανέλθουν σε 150 εκατ. περίπου. Το Ταμείο αναμένεται να ενεργοποιηθεί τις επόμενες ημέρες.\n6. Ποσό 45 εκατ. ευρώ σε εγγυήσεις για την έκδοση εγγυητικών επιστολών.\nΤο πρόγραμμα υποστηρίζει τις υφιστάμενες, νέες και υπό σύσταση Μεσαίες, Μικρές και Πολύ Μικρές, Επιχειρήσεις στην έκδοση εγγυητικών επιστολών από τις τράπεζες το ύψος των οποίων, μπορεί να κυμαίνεται από τις 10.000 έως και τις 150.000 ευρώ ανά επιχείρηση. Ο αρχικός προϋπολογισμός του προγράμματος ανέρχεται σε 45 εκ. ευρώ εγγυήσεις, καλύπτοντας Εγγυητικές Επιστολές συνολικού ύψους 90 εκ. ευρώ, ενώ το ποσοστό της προσφερόμενης από την ΕΤΕΑΝ ΑΕ εγγύησης ανέρχεται σε 50% ενώ καταβάλλεται και προμήθεια που ανέρχεται σε 0,5% ετησίως επί του ύψους του χαρτοφυλακίου εγγυητικών επιστολών.\n7. Ποσό 50 εκατ. ευρώ για ενίσχυση νέων και νεοϊδρυόμενων επιχειρήσεων, στους τομείς Πληροφορικής και Επικοινωνιών, μέσω venture capital.\nΤα προγράμματα venture capital που ενεργοποιούνται μέσω του JEREMIE είναι τα: early Stage (κεφάλαια επιχειρηματικού ρίσκου πρώιμου σταδίου, που επενδύουν στο μετοχικό κεφάλαιο γρήγορα αναπτυσσόμενων εταιρειών). Τα κεφάλαια αυτά θα διατεθούν για την ενίσχυση επιχειρηματικών πρωτοβουλιών στον κλάδο των Τεχνολογιών Πληροφορικής και Επικοινωνιών και θα συνδυάζονται με επιπλέον ιδιωτικά κεφάλαια ύψους 30-50% των κονδυλίων της δημόσιας δαπάνης που τους διατίθεται.\nΚαι το Seed capital (κεφάλαιο σποράς), με σκοπό τη χρηματοδότηση νέο-ιδρυόμενων εταιριών που δραστηριοποιούνται στον κλάδο των Τεχνολογιών Πληροφορικής και Επικοινωνιών, για τα πρώτα βήματά τους.\n8. Ποσό 48 εκατ. ευρώ για δάνεια σε Πολύ Μικρές και Μικρές Επιχειρήσεις, μέσω του προγράμματος «Ευνοϊκά Δάνεια Επιμερισμού Ρίσκου».\nΗ συγκεκριμένη δράση είναι παλιά (σ.σ. άρχισε να "τρέχει" στις 22 Φεβρουαρίου του 2011) αλλά ακόμη δεν έχουν εξαντληθεί τα κονδύλια. Η συγκεκριμένη πρωτοβουλία αφορά στην ενίσχυση μικρών και πολύ μικρών επιχειρήσεων. Το συγκεκριμένο προϊόν χρηματοδοτεί τη χορήγηση δανείων με μειωμένο επιτόκιο και μειωμένες εξασφαλίσεις. O επιχειρηματίας που θα χρηματοδοτηθεί μέσω του προιόντος αυτού JEREMIE θα καταβάλει επιτόκιο μόνο για το 50% του δανείου, ποσό που αντιστοιχεί στην ιδιωτική συμμετοχή. Το ποσό επιτοκίου που αντιστοιχεί στο υπόλοιπο 50% θα καλυφθεί μέσω του ΕΣΠΑ από το Ευρωπαϊκό Ταμείο Περιφερειακής Ανάπτυξης.\nΣχετικές πληροφορίες στο site: http://www.espa.gr/el/Pages/Proclamationsfs.aspx?item=1546\n9. Ποσό 58 εκατ. ευρώ για την ενίσχυση Μεσαίων Επιχειρήσεων, μέσω του προγράμματος «Ευνοϊκά Δάνεια Επιμερισμού Ρίσκου».\nΠληροφορίες: Το πρόγραμμα θα τεθεί σε εφαρμογή τις αμέσως επόμενες ημέρες και θα υπάρξει σχετική ενημέρωση.\n10. Ποσό 177 εκατ. ευρώ για κεφάλαια κίνησης και επενδύσεις στον κλάδο της Πληροφορικής, μέσω του προγράμματος «Συγχρηματοδότηση Επιχειρηματικών Δανείων».\nΟ συνολικός δανεισμός μέσω του Προγράμματος, ανά επιχείρηση, ανέρχεται από 25.000 έως 500.000 ευρώ, και το επιτόκιο του δανείου είναι κυμαινόμενο και ορίζεται από την αξιολόγηση της εταιρείας, τις προσφερόμενες εξασφαλίσεις και το ποσοστό ίδιας συμμετοχής. Οι επιχειρήσεις που θα χρηματοδοτηθούν μέσω του προϊόντος αυτού θα καταβάλλουν επιτόκιο μόνο για το 50% του δανείου, ποσό που αντιστοιχεί στην ιδιωτική συμμετοχή που συνεισφέρει η Τράπεζα. Το υπόλοιπο 50% του δανείου παρέχεται άτοκο από το ΕΣΠΑ 2007-2013 - Ευρωπαϊκό Ταμείο Περιφερειακής Ανάπτυξης.\nTo JEREMIE-ICT απευθύνεται σε επιχειρήσεις & ελεύθερους επαγγελματίες που δραστηριοποιούνται στους τομείς της Πληροφορικής και Επικοινωνιών προκειμένου να χρηματοδοτηθούν για απόκτηση παγίων στοιχείων αλλά και για την κάλυψη αναγκών κεφαλαίου κίνησης ειδικού σκοπού και σε επιχειρήσεις & ελεύθερους επαγγελματίες που δραστηριοποιούνται σε όλους τους υπόλοιπους κλάδους της οικονομίας προκειμένου να χρηματοδοτηθούν για την απόκτηση παγίων στοιχείων τα οποία θα αφορούν σε δαπάνες για Τεχνολογίες Πληροφορικής και Επικοινωνιών.\nΠάνω από 300 ώριμα επενδυτικά σχέδια στο χαρτοφυλάκιο του Invest in Greece\nΑπόψεις: Θέλει ψάξιμο το πάρε-δώσε με το ΕΣΠΑ\nΑπορρόφηση ΕΣΠΑ: Ξεπέρασε κατά 69,36% το στόχο εξαμήνου\nΣτα 14 δισ. οι πόροι του νέου ΕΣΠΑ\nΚοινοτικοί πόροι 35 δισ. για την Ελλάδα την επόμενη επταετία


SCOUT REPORT: JARROD UTHOFF | Τα μπασκετικά κακώς κείμενα\nSCOUT REPORT: JARROD UTHOFF\n0 0 Panos Kotzathanasis Παρασκευή, 5 Αυγούστου 2016 Edit this post\nΤην μεθεπόμενη του draft, είχα ποστάρει για τον Jarrod Uthoff. Πριν μια βδομάδα απέσπασε 2ετες , μερικώς εγγυημένο συμβόλαιο με τους Raptor...\nΤην μεθεπόμενη του draft, είχα ποστάρει για τον Jarrod Uthoff. Πριν μια βδομάδα απέσπασε 2ετες , μερικώς εγγυημένο συμβόλαιο με τους Raptors. Και αυτός ο παίκτης, θα μπορούσε να κάνει πολύ αξιόλογη καριέρα στην Ευρωπη!\nΟ λευκός PF του Iowa δεν επιλέχτηκε στο φετινό draft. Ο ύψους 2.07μ Uthoff, μου θυμίζει κάπως μια Detlef Schrempf type of combo F, λόγω του all around παιχνιδιού του, του τρόπου που παίζει και με πρόσωπο και με πλάτη στο καλάθι, και το γεγονός ότι δείχνει σκληροτράχηλος.\nΈνας απο τους καλύτερους κολεγιακούς παίκτες, ο οποίος είχε και μια πολύ παραγωγική σεζόν, με 18.9π, 6.3ρ,2.5κοψ, 1.1ασ,1κλ, 1.2 λάθη, σουτάροντας με 38.2% στα 3ποντα, σε 5.2 προσπάθειες ανά παιχνίδι παρακαλώ, με 48.4% στα δίποντα και με 81.3% στις ελεύθερες βολές! Εκμεταλλευόμενος πλήρως το κενό που άφησε ο Aaron White, ο οποίος επιλέχθηκε πέρσι στο Νο49 του draft από τους Wizards, και ξεκίνησε την επαγγελματική του καριέρα στην Γερμανία, και πλέον στην Ρωσία! Στην κολεγιακή του διαδρομή, ο Uthoff επιλέχθηκε μια φορά στην καλύτερη 5αδα της Big10, μια φορά στην καλύτερη αμυντική 5αδα της Big10, καθώς και μια φορά στην τρίτη καλύτερη 5αδα της ίδιας περιφέρειας!\nΤι εστί Jarrod Uthoff? Είναι 23 ετών, με ύψος 2.07μ , βάρος 97 κιλά, άνοιγμα χεριών σχεδόν 212 εκατοστά, με 6% ποσοστό σωματικού λίπους, άλμα χωρίς βήμα-φόρα 74 εκατοστά και με φόρα, 88 εκατοστά! Έχει ανεπτυγμένη αντίληψη του παιχνιδιού, καλό μπασκετικό IQ , διαβάζει πολύ καλά το παιχνίδι τόσο στην άμυνα, όσο και στην επίθεση. Δεν εκβιάζει τις προσπάθειες δεν κάνει συχνά το λάθος, πρόκειται δηλαδή, για έναν πολύ εργονομικό παίκτη! Είχε μάλιστα, τον μικρότερο μ.ο. λαθών, σε μια τεράστια λίστα 267 παικτών, οι οποίοι, είχαν παραπάνω από 500 κατοχές την σεζόν που μας πέρασε!\nΣτο επιθετικό σκέλος, έχει πολύ καλό παιχνίδι, τόσο με πρόσωπο, όσο και με πλάτη στο καλάθι και ξέρει να αξιοποιεί όλες τις ανισορροπίες στα αντίπαλα μαρκαρίσματα πάνω του! Για το ύψος του έχει ένα advanced ball handling, με ικανότητα να δημιουργεί τις προσωπικές του φάσεις στο 1vs1. Διαθέτει ένα above average mid range game, χρησιμοποιώντας αρκετά pull up jumpers, ενώ συνηθίζει στα drive του, να πηγαίνει πολύ συχνά τις προσπάθειες του ως το καλάθι, έχοντας ένα 59% στα τελειώματα του κοντά στο καλάθι, σύμφωνα με το Sports Technology Synergy. Ως σουτέρ μπορεί να απειλήσει με κάθε δυνατό τρόπο. Και ως spot up shooter, και μετά από ντρίμπλα, και βγαίνοντας από τα screens, και σε καταστάσεις αιφνιδιασμού. Φαίνεται να διαβάζει πολύ καλά και τα screens και τα close out. Έχει ικανότητα στα post up, ειδικα στους κοντύτερους αντιπάλους, αξιοποιώντας θαυμάσια, κάθε κατάσταση ανισορροπίας. Μπορεί να δραστηριοποιηθεί και στο low-middle-high post, όταν παίζει με πλάτη, έχοντας την τάση, πολλές φορές από πλάτη στο καλάθι να γυρνάει σε πρόσωπο. Κινείται πολύ καλά χωρίς την μπάλα, είναι καλός cutter , διαβάζοντας τους κενούς χώρους, αλλά και την τροχιά των επιθετικών rebounds , ενώ τέλος, είναι μάλλον και ένας υποτιμημένος πασέρ.\nΣτο αμυντικό σκέλος, η έφεση του στα κοψίματα είναι εκπληκτική! 2.5 κοψ μ ο. για έναν παίκτη που συμπεριφέρεται αρκετά ως περιφερειακός, είναι απίστευτη επίδοση! Αξιοποιεί στο έπακρο τους χρόνους αντίδρασης, το timing και το μεγάλο του wingspan, για να κόβει σουτ! Στην άμυνα στο low post, δεν αντιμετώπισε ιδιαίτερα προβλήματα στο κολεγιακό πρωτάθλημα, παρόλο που έχει λεπτό κορμί..Έχει πολύ καλό mobility-footwork, που του επιτρέπει να αμύνεται ικανοποιητικά και πάνω στην μπάλα. Μπορεί να αμυνθεί και στις δύο θέσεις των F. Παρότι δεν διαθέτει το καλύτερο αθλητικό πακέτο ικανοτήτων, γνωρίζει πολύ καλά τους περιορισμούς του, και καταβάλλει μεγάλη προσπάθεια και σε αυτή την πλευρά του γηπέδου!\nΕίναι καραμπινάτη περίπτωση παίκτη, που στην Ευρώπη θα μπορούσε να σταδιοδρομήσει. Για τα standards του ΝΒΑ, έχει κάποιους περιορισμούς, διότι θεωρείται ένας tweener, χωρίς την αθλητικότητα για να ελέγξει τα SF του NBA, και χωρις το bulk , για να ελέγξει τα PF. Θα μπορούσε να βρει κάποιο minimum συμβόλαιο, ως ένας versatile role player, που ειδικεύεται στο μακρινό σουτ, και στην άμυνα πάνω σε ψηλά SF. Στην Ευρώπη όμως, όλοι οι παραπάνω περιορισμοί του, θα μπορούσαν να γίνουν τα δυνατότερα του σημεία. Που ως Combo F, θα μπορούσε να προσφέρει πολλά και στις δύο πλευρές του παρκέ, δημιουργώντας πολλά mismatches! Και εκτιμώ, πως θα μπορούσε να φτιάξει ένα ανάλογο τουλάχιστον status , σαν αυτό του Luke Harangody! Ως comparison, θα έλεγα πως ο Jarrod Uthoff, είναι μια πιο βελτιωμένη version του Travis Ware.\nΠολύ ενδιαφέρουσα περίπτωση και ο Jarrod Uthoff!\nΤΣΟΥΒΑΛΑΣ JARROD UTHOFF SCOUT REPORTS\nΤα μπασκετικά κακώς κείμενα: SCOUT REPORT: JARROD UTHOFF


ThePressProject Ανάλυση: Τέσσερα μαθήματα κατάρρευσης για την παγκόσμια οικονομία - Prisma Radio\n[ 26 November 2020 ] Η παράταξη “Όλοι για Λευκάδα” για το ψήφισμα για τις υδατοκαλλιέργειες…\tΚοινωνία\n[ 26 November 2020 ] Κορονοϊός Χαρδαλιάς: Μαζί στα καλά και στα δύσκολα, το μάθημα της πανδημίας\tΕλλάδα\nHomeΆποψηThePressProject Ανάλυση: Τέσσερα μαθήματα κατάρρευσης για την παγκόσμια οικονομία\nThePressProject Ανάλυση: Τέσσερα μαθήματα κατάρρευσης για την παγκόσμια οικονομία\n27 September 2019 Ομάδα Σύνταξης Άποψη, Αρθογραφία 0\nΔημοσιεύτηκε στο Project-Syndicate\nΝέα Υόρκη – Το κλασικό παιχνίδι της «κότας» παίζεται ως εξής: δύο οδηγοί κατευθύνονται μετωπικά ο ένας προς τον άλλον και ο πρώτος που θα κάνει ελιγμό – για να αποφευχθεί η σύγκρουση – χάνει. Αν κανένας δεν στρίψει το τιμόνι τότε και οι δύο πιθανόν θα πεθάνουν. Στο παρελθόν, τέτοια «παιχνίδια» μελετώνταν για να υπολογιστούν οι κίνδυνοι που εγκυμονούσαν οι κόντρες των μεγάλων δυνάμεων. Στην περίπτωση της πυραυλικής κρίσης της Κούβας, για παράδειγμα, οι Σοβιετικοί και Αμερικανοί ηγέτες είχαν να αντιμετωπίσουν δύο σενάρια: να γελοιοποιηθούν μπροστά στο λαό τους ή να ρισκάρουν μια καταστροφική σύγκρουση. Το ζήτημα είναι πάντα εάν οι δύο πλευρές μπορούν να βρούν έναν αμοιβαία αποδεκτό συμβιβασμό που θα σώσει όχι μόνο ζωές αλλά και την αξιοπιστία των αντιμαχόμενων πλευρών.\nΤο τελευταίο διάστημα το παιχνίδι της «κότας» έχει μετατραπεί σε ένα σύνηθες γεωοικονομικό παιχνίδι. Σε όλες τις περιπτώσεις, η αδυναμία συμβιβασμού οδηγεί σε κατάρρευση, η οποία με της σειρά της θα μπορούσε να οδηγήσει σε μια παγκόσμια ύφεση και σε μια χρηματοπιστωτική κρίση. Το πρώτο και σημαντικότερο «παιχνίδι» είναι ανάμεσα στις Η.Π.Α. και την Κίνα για το εμπόριο και την τεχνολογία. Το δεύτερο είναι μια πιθανή πολεμική σύγκρουση ΗΠΑ-Ιράν. Στην Ευρώπη, είναι η οξεία αντιπαράθεση ανάμεσα στον βρετανό πρωθυπουργό Μπόρις Τζόνσον και την Ευρωπαϊκή Ένωση για το BREXIT. Και τελευταία, είναι η Αργεντινή η οποία βρίσκεται σε μια πιθανή τροχιά σύγκρουσης με το Διεθνές Νομισματικό Ταμείο μετά την νίκη – σύμφωνα με τις προβλέψεις – του περονιστή υποψηφίου Αλμπέρτο Φερνάντεζ στις προεδρικές εκλογές τον επόμενο μήνα.\nΣτην πρώτη περίπτωση, ένας γενικευμένος εμπορικός, νομισματικός και τεχνολογικός πόλεμος όπως επίσης και η ψύχρανση των σχέσεων ΗΠΑ-Κίνας θα μεταφέρει την ύφεση που ήδη αντιμετωπίζει ο κατασκευαστικός, ο εμπορικός και ο επενδυτικός κλάδος στον κλάδο των υπηρεσιών και της ιδιωτικής κατανάλωσης, ρίχνοντας την αμερικανική και παγκόσμια οικονομία σε μια σοβαρή ύφεση. Ομοίως, μια στρατιωτική σύγκρουση μεταξύ ΗΠΑ-Ιράν θα εκτινάξει τις τιμές του πετρελαίου σε ποσά άνω των 100 δολαρίων ανά βαρέλι, προκαλώντας στασιμοπληθωρισμό (ύφεση με υψηλό πληθωρισμό). Αυτό συνέβη και το 1973 κατά τον Αραβο-ισραηλινό πόλεμο του Γιομ Κιπούρ, το 1979 μετά την Ιρανική Επανάσταση και το 1990 μετά την Ιρακινή εισβολή στο Κουβέιτ.\nΜια έκρηξη εξαιτίας του BREXIT μπορεί να μην οδηγήσει από μόνη της σε μια παγκόσμια ύφεση, αλλά σίγουρα θα προκαλέσει μια Ευρωπαϊκή κρίση, η οποία με τη σειρά τις θα μεταδοθεί σε άλλες οικονομίες. Η κοινή λογική λέει ότι ένα «σκληρό» BREXIT θα οδηγήσει το Ηνωμένο Βασίλειο, και όχι ολόκληρη την Ευρώπη, σε βαθιά ύφεση, καθώς είναι η βρετανική οικονομία αυτή που εξαρτάται περισσότερο από το εμπόριο με την ΕΕ και όχι το αντίστροφο. Αυτό είναι αφελές. Η ευρωζώνη ήδη υποφέρει από μια σοβαρή οικονομική επιβράδυνση και βρίσκεται στη μέγκενη της κατασκευαστικής ύφεσης. Η Ολλανδία, το Βέλγιο, η Ιρλανδία και η Γερμανία – η οποία φλερτάρει με την ύφεση – εξαρτώνται και εκείνες από τις εξαγωγές προς το Ηνωμένο Βασίλειο.\nΜε την εμπιστοσύνη στις επιχειρήσεις της ευρωζώνης ήδη καταρρακωμένη ως άμεσο αποτέλεσμα της σινο-αμερικανικής εμπορικής έντασης, ένα χαοτικό BREXIT θα αποτελέσει την τελευταία σταγόνα. Φανταστείτε μόνο την εικόνα χιλιάδων φορτηγών και αυτοκινήτων περιμένοντας στην ουρά στο Ντόβερ ή στο Καλαί για να συμπληρώσουν τα έγγραφα για τους νέους δασμούς. Επιπλέον, μια ευρωπαϊκή ύφεση θα πλήξει τη διεθνή ανάπτυξη, πιθανώς προκαλώντας ένα χαμηλού κινδύνου (risk-off) επεισόδιο. Θα μπορούσε να οδηγήσει σε νέους νομισματικούς πολέμους, εάν η αξία του ευρώ ή της λίρας έπεφτε κατακόρυφα σε σχέση με άλλο νόμισμα (κυρίως του δολαρίου).\nΜια κρίση στην Αργεντινή μπορεί επίσης να έχει παγκόσμιο αντίκτυπο. Εάν ο Φερνάντεζ επικρατήσει το τωρινού προέδρου Μαουρίσιο Μάκρι και αποχωρήσει εν συνεχεία από το 57 δισ. δολαρίων πρόγραμμα «διάσωσης» του ΔΝΤ, η Αργεντινή μπορεί να βρεθεί αντιμέτωπη για άλλη μια φορά με τη νομισματική κρίση και την χρεοκοπία, όπως συνέβη το 2001. Αυτό με τη σειρά του θα οδηγήσει σε φυγή κεφαλαίων από αναδυόμενες οικονομίες γενικά, πιθανόν πυροδοτώντας κρίση σε χρεωμένες χώρες όπως η Τουρκία, η Βενεζουέλα, το Πακιστάν και ο Λίβανος και θα περιπλέξει τέλος την κατάσταση σε χώρες όπως η Ινδία, η Νότια Αφρική, η Κίνα, η Βραζιλία, το Μεξικό και ο Ισημερινός.\nΚαι στις τέσσερις περιπτώσεις, όλες οι πλευρές επιθυμούν να διασώσουν το κύρος τους. Ο Αμερικανός πρόεδρος θέλει μια συμφωνία με τη Κίνα ώστε η οικονομία και οι αγορές να σταθεροποιηθούν πριν την εκστρατεία για την επανεκλογή του 2020. Ο Κινέζος πρόεδρος Σιν Τζινπινγκ θέλει και ο ίδιος την επίτευξη μιας συμφωνίας για να αντιμετωπίσει την επιβράδυνση της οικονομίας της χώρας του. Αλλά κανένας δεν θέλει να είναι η «κότα», καθώς αυτό θα υπονομεύσει την πολιτική τους θέση στο εσωτερικό και θα ενδυναμώσει την άλλη πλευρά στο εξωτερικό. Παρόλα αυτά, χωρίς μια συμφωνία μέχρι το τέλος του χρόνου, μια σύγκρουση θα είναι αναπόφευκτη.\nΟμοίως, ο Τραμπ πίστευε ότι θα μπορούσε να εκβιάσει το Ιράν αποχωρώντας από το Κοινό Ολοκληρωμένο Σχέδιο Δράσης και επιβάλλοντας αυστηρές κυρώσεις. Αλλά οι Ιρανοί ανταποκρίθηκαν κλιμακώνοντας τις προκλήσεις στην περιοχή της Μέσης Ανατολής, γνωρίζοντας πολύ καλά ότι ο Τραμπ δεν έχει τη δυνατότητα να εμπλακεί σε μια πολεμική διαμάχη και σε μια άνοδο των τιμών του πετρελαίου ως επακόλουθο.\nΈχοντας πιθανόν ως πρότυπο τον Τραμπ, ο Τζόνσον υπολόγιζε αφελώς ότι θα μπορούσε να χρησιμοποιήσει την απειλή του σκληρού BREXIT για να εκβιάσει μια καλύτερη συμφωνία – από εκείνη της Τερέζα Μέι – από την ΕΕ. Αλλά τώρα που το Κοινοβούλιο ψήφισε νομοθεσία αποτροπής μιας σκληρής εξόδου, ο Τζόνσον βρέθηκε να παίζει την κότα σε δυο παιχνίδια ταυτοχρόνως. Ένας συμβιβασμός με την ΕΕ για το ιρλανδικό «εμπόδιο» είναι ακόμα εφικτός πριν την προθεσμία της 31ης Οκτωβρίου αλλά το σενάριο ενός de facto σκληρού BREXIT παραμένει επίσης μια ολοένα αυξανόμενη πιθανότητα.\nΣτην Αργεντινή, και οι δύο πλευρές έχουν λάβει θέσεις. Ο Φερνάντεζ θέλει μια εκλογική αυτοδυναμία ηγούμενος μιας εκστρατείας η οποία κατηγορεί το πρόεδρο Μάκρι και το ΔΝΤ ως τους μόνους υπεύθυνους για τα προβλήματα της χώρας. Το πλεονέκτημα του ΔΝΤ ειναι προφανές: εάν διακόψει μόνιμα την επόμενη εκταμίευση δόσης ύψους 5,4 δισ. δολαριών και σταματήσει τη διάσωση η Αργεντινή θα έχει να αντιμετωπίσει μια ακόμα οικονομική κατάρρευση. Αλλά και ο Φερνάντεζ έχει πλεονέκτημα καθώς ένα χρέος 57 δισ. είναι πρόβλημα για οποιοδήποτε δανειστή. Η ικανότητα του ΔΝΤ να βοηθήσει άλλες προβληματικές οικονομίες θα περιοριστεί εάν καταρρεύσει η Αργεντινή. Όπως και στις άλλες περιπτώσεις, ένας αξιοπρεπής συμβιβασμός είναι προτιμότερος για όλους, παρόλο που η σύγκρουση και η οικονομική κατάρρευση ελλοχεύουν.\nΤο πρόβλημα είναι ότι ενώ ο συμβιβασμός απαιτεί αποκλιμάκωση και από τις δύο πλευρές, η τακτική της «κότας» επιβραβεύει εκείνον με την πιο τρελή αντίδραση. Αν μπορέσω να πείσω την άλλη πλευρά ότι το αυτοκίνητο μου δεν έχει τιμόνι, η άλλη πλευρά δεν θα έχει άλλη επιλογή από να στρίψει εκείνη πρώτη. Αλλά αν και οι δύο πλευρές οδηγούν χωρίς τιμόνι τότε η σύγκρουση είναι προδιαγεγραμμένη.\nΤο καλό με όλες τις τέσσερις περιπτώσεις είναι ότι όλες πλευρές βρίσκονται ακόμα σε διαβουλεύσεις ή είναι θετική σε μια συνάντηση υπό συνθήκες που δεν θα έπληγαν το κύρος τους. Το κακό είναι ότι καμιά πλευρά δεν βρίσκεται κοντά στην επίτευξη κάποιας συμφωνίας. Χειρότερα, οι μεγάλοι εγωιστές στο μίγμα θα προτιμούσαν την σύγκρουση από το να χαρακτηριστούν «κότα».Το μέλλον της παγκόσμιας οικονομίας, συνεπώς, εξαρτάται από τέσσερα παιχνίδια τόλμης με άγνωστη κατάληξη.\nThePressProject Ανάλυση: «Αφελείς» ή υποκριτές και θρασείς ;\nΙταλία: Περισσότεροι από 1 εκατ. στις διαδηλώσεις για την κλιματική αλλαγή


Paris Fashion Week: Δείτε τη νέα συλλογή του Balenciaga - Instyle GR\nParis Fashion Week: Δείτε τη νέα συλλογή του Balenciaga\n25/09/2014 @ 11:30:41\nΌπως θα έχετε ήδη διαπιστώσει, η Εβδομάδα Μόδας στο Παρίσι έχει ξεκινήσει και κάποιοι από τους Οίκους των οποίων τις προτάσεις περιμέναμε με ανυπομονησία, έχουν ήδη δείξει όλα αυτά που θα φορέσουμε την ερχόμενη άνοιξη. Ανάμεσα στα shows που έλαβαν χώρα χθες ήταν και αυτό του Balenciaga το οποίο όπως ήταν αναμενόμενο λατρέψαμε για ακόμα μία φορά.\nΤι είδαμε: ο Alexander Wang –καλλιτεχνικός διευθυντής του Οίκου- έχει επηρεαστεί φανερά από τη ζωή στη Νέα Υόρκη, κάτι που είναι ξεκάθαρο σε όλες του τις δημιουργίες. Έτσι είδαμε μία συλλογή που είχε στοιχεία από τους δρόμους αλλά και το χαλαρό sportswear το οποίο έχει καθιερώσει πλέον την παρουσία του στη σύγχρονη μόδα. Βέβαια τον τελευταίο καιρό, έχει περάσει πολύ χρόνο και στο Παρίσι και αυτό επίσης φαίνεται στις δημιουργίες του. Τα κεντήματα πέρασαν τα ρούχα σε άλλο επίπεδο και απέδειξαν πως ο Wang δεν είναι καλός μόνο στις αυστηρές, γεωμετρικές γραμμές. Δίχτυ, διαφάνεια, ιδιαίτερη πλέξη σε κάποια σύνολα και διακοσμητικά στοιχεία που έδωσαν πιο πολυτελή διάθεση στη συλλογή.\nΓιατί μας άρεσε: Ο Alexander Wang δεν μας έχει απογοητεύσει ποτέ με τις συλλογές του και δεν το έκανε ούτε τώρα. Ο λόγος για τον οποίο λατρέψαμε ειδικά αυτή τη συλλογή ήταν κυρίως το ότι το ότι επιτέλους είδαμε μία σειρά ρούχων που ήταν καθαρά γέννημα της δικής του δημιουργικής φαντασίας, χωρίς να έχει στοιχεία από τον Cristóbal Balenciaga ή τον Nicholas Ghesquière, γεγονός που αποδεικνύει ότι σταδιακά ο νεαρός σχεδιαστής βρίσκει την ισορροπία μεταξύ του προσωπικού του ύφους και του στιλ που πρεσβεύει ο Οίκος.\nH TOMS παρουσιάζει τη νέα της συλλογή\nΠοια ήταν η πιο αναπάντεχη προσκεκλημένη στο show του Balenciaga;\nAlexander Wang Balenciaga Μόδα ΝΕΑ


Ξενοδοχεία - Διαθέσιμος χώρος στάθμευσης - Λενίνσκιι\nΞενοδοχεία (Διαθέσιμος χώρος στάθμευσης) κοντά σε: Λενίνσκιι, Νοβοσιμπίρσκ\nΛενίνσκιι: Ξενοδοχεία με δωρεάν στάθμευση\nΒρείτε και συγκρίνετε διαφορετικά ξενοδοχεία (Λενίνσκιι) με δωρεάν πάρκινγκ με βάση την αξιολόγηση με αστέρια, τις παροχές, το θέμα, την τοποθεσία, τη γειτονιά ή την επωνυμία.\nΕπιλέξτε το τέλειο ξενοδοχείο (Λενίνσκιι) και δείτε τιμές δωματίων, λεπτομέρειες ξενοδοχείου, σχόλια πελατών, φωτογραφίες και, όπου είναι δυνατό, και βίντεο.\nΤο γνωρίζατε; Στους πελάτες μας αρέσει να αξιολογούν τη διαμονή τους και να υποβάλλουν χρήσιμα σχόλια. Έως τώρα, έχουμε συλλέξει 30 αυθεντικά σχόλια για ξενοδοχεία σε Λενίνσκιι με δωρεάν χώρο στάθμευσης.\nΤο κατάλυμα που έχει λάβει το υψηλότερο σκορ έως τώρα είναι το Hostel Vanilla.\nΤι περιμένετε; Παρκάρετε το αυτοκίνητό σας και απολαύστε τη διαμονή σας σε Λενίνσκιι.


Ο ΤΑΝΖΑΝΙΑ ΑCACIA ΕΦΤΑΣΕ ΣΤΑ COFFEE ISLAND! - Coffee Island\nΟ ΤΑΝΖΑΝΙΑ ΑCACIA ΕΦΤΑΣΕ ΣΤΑ COFFEE ISLAND!\nΟ 24ος Microfarm Project καφές κατέφτασε στα Καφεκοπτεία μας και αποφασίσαμε να τον γιορτάσουμε με αληθινές ιστορίες και εικόνες από αυτό το μαγευτικό ταξίδι ανακάλυψης!\nΟ Tanzania Acacia πήρε το όνομα του από την ομώνυμη φάρμα στην οποία καλλιεργήθηκε και είναι ένας καφές artisan roasted και φυσικά, limited edition! Η φάρμα Acacia Hills βρίσκεται στο χείλος του Νγκορονγκόρο, του μεγαλύτερου ηφαιστειακού κρατήρα στον κόσμο. Η φάρμα Acacia Hills αποτελεί ένα από τα πιο ιδιαίτερα κτήματα καφέ στον κόσμο, διαθέτοντας φυσικό αμύθητο πλούτο.\nΗ ονομασία του προέρχεται όπως καταλαβαίνεις από την Tanzania (Τανζανία), η οποία βρίσκεται λίγο πιο κάτω από το Burundi (Μπουρούντι), όπου κάναμε την τελευταία μας microfarm στάση.\nΕκεί κοντά ο φημισμένος, πελώριος κρατήρας Νγκορονγκόρο εμφανίστηκε μετά την κατάρρευση ενός μεγάλου ηφαιστείου περίπου πριν 2,5 εκ. χρόνια.\nΗ περιοχή φημίζεται για τα γκνου, αλλά και πολλά ακόμη άγρια ζώα, τα οποία φιλοξενεί στην πορεία της μετανάστευσής τους. Δίπλα στον κρατήρα Νγκορονγκόρο συναντά κάποιος ζέβρες, λιοντάρια, ελέφαντες και λευκούς ρινόκερους.\nΟι εξερευνητές του καφέ μας, προχωρούν στα βάθη της Τανζανίας και μαγεύονται από τα εξωτικά φυσικά τοπία που τους περιβάλουν και τον καφέ που καλλιεργείται στα 1850Μ περίπου πάνω από την επιφάνεια της θάλασσας.\nO ΝΕΟΣ MICROFARM\nΚάπου εκεί λοιπόν, ανακάλυψαν τη νέα 100% Specialty Arabica ποικιλία μας, τον Τanzania Acacia! Συλλέξαμε τους σπάνιους κόκκους καφέ του συγκεκριμένου Microfarm, τους οποίους καβουρδίσαμε στις εγκαταστάσεις μας στην Ελλάδα για να απολαύσουν οι καθημερινοί καταναλωτές του specialty καφέ.\nΗ επεξεργασία του είναι υγρή ακολουθώντας κάθε στάδιο πιστά και το καβούρδισμα του Medium-to-Dark, ώστε να αναδειχθούν τα ιδιαίτερα γευστικά του αρώματα! Και ποια είναι αυτά;\nΟι νότες από Λεβάντα, Σταφύλι, Λίτσι και Μέντα δημιουργούν τον απόλυτο και πολύπλοκο συνδυασμό που θα θέλεις να απολαύσεις ξανά και ξανά.\nΟι περιπέτειες των coffee explorer μας σου φέρνουν συνέχεια νέες προτάσεις που σε παρασύρουν στα γευστικά τους ταξίδια. Κατέβασε το My Coffee Island APP και γίνε μέρος της Coffee Island εμπειρίας.


RADAR: Ο ΑΓΡΥΠΝΟΣ ΦΡΟΥΡΟΣ: Η υδροηλεκτρική ενέργεια ΔΕΝ είναι «πράσινη» !!!\nΗ υδροηλεκτρική δεν είναι «πράσινη» πηγή ενέργειας είναι το μήνυμα που στέλνουν στην ηγεσία του υπουργείου Περιβάλλοντος και Κλιματικής Αλλαγής οι επιστήμονες του Ινστιτούτου Αλιευτικής Ερευνας (ΙΝΑΛΕ).\n«Η κατάσταση που έχει δημιουργηθεί με τα δεκάδες μικρά υδροηλεκτρικά φράγματα που σχεδιάζονται ή κατασκευάζονται σε ποταμούς και παραπόταμους της χώρας, χωρίς να λαμβάνονται υπόψη οι απαιτούμενες συνθήκες για την επιβίωση της ιχθυοπανίδας είναι προβληματική», τονίζεται σε επιστολή που έστειλαν πριν από μερικές μέρες οι επιστήμονες του ΙΝΑΛΕ.\n«Σε όλη τη χώρα υπάρχουν πάνω από 250 μικρά υδροηλεκτρικά φράγματα. Ο αριθμός είναι υπερβολικός. Σε κάθε ποτάμι και ρέμα στήνεται κι ένα τέτοιο χωρίς να τηρούνται στοιχειώδεις περιβαλλοντικοί όροι. Η κατάσταση έχει πλέον ξεφύγει από κάθε όριο και η ιχθυοπανίδα εξαφανίζεται μέρα με τη μέρα», δηλώνει ένας από τους συντάκτες της επιστολής, ο Μάνος Κουτράκης.\nΣύμφωνα με τους ειδικούς του ΙΝΑΛΕ, τα περισσότερα από αυτά τα φράγματα γίνονται για να πάρουν οι ιδιοκτήτες τους τις επιδοτήσεις και στην ουσία δεν λειτουργούν ποτέ, αφήνοντας πίσω τους τις τσιμεντένιες εγκαταστάσεις και μια νεκρή από ιχθυοπανίδα περιοχή.\nΣτην επιστολή δίνεται και το παράδειγμα ενός τέτοιου φράγματος στη θέση Ρέμα Μούσδα στον Νέστο. Μετά από καταγγελίες κατοίκων της Δράμας, η Διεύθυνση Περιβάλλοντος της περιφέρειας Ανατολικής Μακεδονίας-Θράκης έστειλε επιθεωρητές περιβάλλοντος, ενώ είναι εμφανές ότι σε παραποτάμιες εκτάσεις μήκους 8 χιλιομέτρων έγιναν ανυπολόγιστες καταστροφές.\nΠληθυσμοί ψαριών που προστατεύονται από την οδηγία 92/43/ΕΟΚ (Παρ.ΙΙ), όπως η άγρια πέστροφα, η μπριάνα και η πετροκαραβίδα, δέχονται μια πρωτοφανή «επίθεση» από την ανθρώπινη παρουσία και απειλούνται άμεσα από τις αλλαγές των χαρακτηριστικών του νερού. Παράλληλα, η μείωση ή η έλλειψη του νερού κατά μήκος ενός μεγάλου τμήματος σε ρέμα ή ποτάμι επηρεάζει αρνητικά τον βιότοπο της παρόχθιας ζώνης με περαιτέρω συνέπειες σε άλλες κατηγορίες οργανισμών.\nΕτικέτες ΑΝΑΔΗΜΟΣΙΕΥΣΕΙΣ, ΕΘΝΟΣ, ΠΕΡΙΒΑΛΛΟΝ


Men’s health and Covid-19 – Lina's Cosmos\n19 Ιουνίου, 2021 linascosmos\nΗ εποχή του κορονοιού έφερε πολλές αλλαγές. Και αν νομίζεις πως μόνο ο τομέας της φαρμακευτικής και της υγείας έκανε τα μέλη της να ξαγρυπνούν σε πληροφορώ πως είσαι λάθος. Ο χώρος των τροφίμων όσο αφορά την τεχνολογία μαζί με την αγορά, διανύει πολύ δημιουργικές στιγμές. Η πανδημία άνοιξε το διάλογο στους διάφορους τομείς που αφορούν τα τρόφιμα: έρευνα, επιστήμη και αγορά. Οι καταναλωτές ενημερώνονται, δοκιμάζουν, μα το πιο βασικό είναι πως αναζητούν έναν πιο υγιεινό τρόπο ζωής. Η κατανάλωση στα συμπληρώματα διατροφής, healthy-organic food καθώς και στα βιταμινούχα ροφήματα, απέκτησε πρώτη θέση στις προτιμήσεις των καταναλωτών. Οι απαιτήσεις αυξήθηκαν πράγμα που οδήγησε στο να ανεβάσει τα στάνταρτ της βιομηχανίας τροφίμων, καθώς o καθένας αναζητά το δικό του πρόγραμμα διατροφής, άσκησης αλλά και τα προϊόντα που του ταιριάζουν. Όσο αφορά τις διατροφικές επιλογές των αντρών ιδιαίτερα των εργένηδων, τα στατιστικά δεδομένα ήταν απογοητευτικά. Μέχρι το 2000 σύμφωνα με το American Heart Association statistics, 85 εκατομμύρια άντρες είναι υπέρβαροι, 65 εκατρομμύρια υποφέρουν από σάκχαρο, 61 εκατομμύρια έχουν στεφανιαία νόσο και 42 έχουν αυξημένη χοληστερόλη (>200mg/dL). Ωστόσο στην Covid περίοδο ο κόσμος άνοιξε την κουζίνα να μαγειρέψει το φαγητό του, πήγε με την ησυχία του στα σούπερ μάρκετ, ετοίμασε το μενού της βδομάδας στράφηκε στα πιο υγειινά γεύματα, κοινώς «ψάχτηκε» στη διατροφή του. Για την ακρίβεια κατά τη διάρκεια της πανδημίας 46% από τους άνδρες άρχισαν να τρώνε πιο υγιεινό φαγητό, το 45% μπήκε με χαρά στην κουζίνα και το 42% άρχισε να γυμνάζεται εντατικά (Consumer Sentiment Survey). Οι άντρες αναζήτησαν ιδιαίτερα τρόφιμα, που ρίχνουν τα επίπεδα χοληστερίνης τους, βελτιώνουν την πέψη, έχουν παραπάνω φυτικές ίνες και γενικά βελτιώνουν το ανοσοποιητικό τους(πλούσια σε βιταμίνες C, D). Συμπληρώνοντας, για τις ηλικίες των ανδρών κάτω από 45 αυξήθηκε (σε χαμηλότερα ποσοστά βέβαια από τις γυναίκες) η διατροφή veggie meet διαφορετικά το εναλλακτικό κρέας (π.χ. κρέας από σόγια) και τα θαλασσινά. Τελικά το 61% σύμφωνα με το Pulse’s 2021 Comfort in the Kitchen θέλει να πιστεύει πως αυτή η νοοτροπία είναι κάτι που θα κρατήσει και στη μετά covid εποχή. Αυτό που απόμενει είναι να δούμε αν θα συμβεί.\nCOVID healthy tips πανδημία υγεία άντρας\nΠροηγούμενες δημοσιεύσειςΤι δεν διάβασα στην καραντίνα\nΕπόμενο Άρθρο Stressing less, sleeping better


Προγνωστικά Παρί Σεν Ζερμέν – Σέλτικ: 22/11/2017 (Champions League – Στοίχημα) - Stoixima 360\nHome » Προγνωστικά » Προγνωστικά Παρί Σεν Ζερμέν – Σέλτικ: 22/11/2017 (Champions League – Στοίχημα)\nΠρογνωστικά Παρί Σεν Ζερμέν – Σέλτικ: 22/11/2017 (Champions League – Στοίχημα)\nΗ γαλλική Παρί Σεν Ζερμέν αντιμετωπίζει στην έδρα της τη Σέλτικ από την Σκωτία, την προ-τελευταία αγωνιστική της φάσης των ομίλων του Champions League. Το πρώτο παιχνίδι των δύο ομάδων έληξε με νικήτρια την ομάδα της Παρί με το ευρύ 0-5 και παρά τη μεγάλη διαφορά στη δυναμικότητα των δύο ομάδων υπέρ της Παρί βέβαια, το σκορ ήταν εντυπωσιακό καθώς η Σέλτικ έχει πολύ καλή παράδοση στο γήπεδό της κόντρα σε πολύ ισχυρούς συλλόγους.\nΤώρα έχουμε την αντίστοιχη αναμέτρηση των δύο ομάδων στο Παρίσι και αυτό μας κάνει να σκεφτόμαστε πως και ο συγκεκριμένος αγώνας μπορεί να είναι εξίσου καταστροφικός για την ομάδα από τη Σκοτία. Μέχρι στιγμής το «ταξίδι» στο φετινό Champions League έχει ξεκινήσει ιδανικά για την Παρί, που μετά από 4 ματς έχει ισάριθμες νίκες και πού εντυπωσιακά στατιστικά καθώς έχει πετύχει 17 γκολ, χωρίς να δεχτεί κανένα.\nΤο ερώτημα είναι εάν η καλή αυτή φόρμα της γαλλικής ομάδας θα συνεχιστεί και πιστεύουμε πως ναι. Η Σέλτι έχει εξασφαλίσει μόνο 3 βαθμούς με τη νίκη της κόντρα στην Άντερλεχτ, όπου οι Σκοτσέζοι σκόραραν 4 γκολ. Γενικά ωστόσο η Σέλτικ δεν είναι πολύ ισχυρή επιθετικά και θα έχει πολύ σημαντικό πρόβλημα να σκοράρει κόντρα στην Παρί.\nΗ πρότασή σας στοιχηματικά είναι το ποντάρισμα στη νίκη της Παρί Σεν Ζερμέν χωρίς να δεχτεί γκολ από τη Σέλτικ. Βρήκαμε την απόδοση της συγκεκριμένης στοιχηματικής αγοράς στο 1,87 της Sportingbet και μας αρέσει πολύ ως επιλογή στους αγώνες του Champions League της τρέχουσας αγωνιστικής.\nΠαρί Σεν Ζερμέν: 1,08\nΠρογνωστικό του Stoixima360.com: Νίκη της γηπεδούχου Παρί Σεν Ζερμέν χωρίς να δεχτεί γκολ στον αγώνα του Champions League κόντρα στη Σέλτικ.\nΝοέμβριος 20, 2017 by georgios: posted in Προγνωστικά • Χωρίς σχόλια


ΦΩΣ ΦΑΝΑΡΙΟΥ: ΠΑΤΡΙΑΡΧΗΣ ΓΡΗΓΟΡΙΟΣ Ε' Ο ΙΕΡΟΜΑΡΤΥΣ\nΚάθε χρόνο τέτοια μέρα, 10 Απριλίου, ημέρα μνήμης της θυσίας του αγίου Πατριάρχου Γρηγορίου Ε', ο Οικουμενικός Πατριάρχης Βαρθολομαίος αναπέμπει δέηση και ανάβει κερί πίστεως και ελπίδος μπροστά από την κεντρική κλειστή πύλη του Πατριαρχείου στο Φανάρι, όπου μαρτύρησε ο μεγάλος Πατριάρχης (φωτό: Ν. Μαγγίνας).\nΦέτος ο Πατριάρχης λείπει στο Παρίσι λόγω της μεγάλης έκθεσης των αγιορειτικών κειμηλίων. Θα εκπληρώσει το χρέος του στον Προκάτοχό του ιερομάρτυρα, άμα τη επιστροφή του.\nΤου Ιεροδιακόνου Γρηγορίου Φραγκάκη (Φανάρι)\nΣτη μνήμη Του... (+10 Απριλίου)\nΚαθώς από τις παραστάδες της Μεγάλης Εκκλησίας διέρχομαι, σωπαίνω. Σωπαίνω, κατευθυνόμενος στο χώρο όπου στάθηκες ως Λειτουργός, ευλόγησες ως Πατριάρχης, κήρυξες ως Ποιμένας, διακόνησες ως άγγελος της Πρωτόθρονης Εκκλησίας, τελείωσες τον βίο Σου ως Μάρτυς. Τον βίο Σου ως Μάρτυς! Αλλά μήπως μόνο το τέλος Σου υπήρξε μαρτυρικό; Μήπως μόνο την αγχόνη και τον δρομαίο εξευτελισμό υπολόγισε σα Μαρτύριο ο Δίκαιος Κριτής; Αμφιβάλλω. Όλη η πορεία Σου ένα μαρτύριο. Το μαρτύριο της φτώχειας και της σκλαβιάς. Το μαρτύριο της ξενητείας. Το μαρτύριο του ράσου. Το μαρτύριο του ενσυνείδητου Ποιμένα. Το μαρτύριο του Πρωθιεράρχη. Το μαρτύριο του Γενάρχη. Όλα τούτα αγόγγυστα τα υπέμεινες ώστε η Εκκλησία ή μάλλον ο λαός Της να ζήσει.\nΞεκινώντας την πορεία Σου από την αρχοντική Δημητσάνα της Πελοποννήσου και αφού με κόπους και θυσίες εσπούδασες, ήρθες εδώ σε καιρούς ου μενετούς για να προσφέρεις, καθοδηγούμενος από το θέλημα του Θεού, τον εαυτό Σου με αυταπάρνηση ως λύτρο στη διακονία του πονεμένου και αδικημένου. Και έχοντας πληροφορήσει, κατά το αποστολικό, τη διακονία Σου αυτή ήρθε εκείνο το βράδυ της Κυριακής του Ωσαννά για να σφραγίσει τα επίγεια έργα Σου με δόξα και τους συκοφάντες Σου με την αλήθεια της εντιμότητάς Σου. Εκείνο το βράδυ όπου σκόρπισες τη στάχτη του αναθέματος μπρος στο Θυσιαστήριο πέρασες στης Ιστορίας τους Μεγάλους ως παράδειγμα για έμπνευση και μίμηση.\nΉρθε, όμως, και η ημέρα της Κυριακής της Μεγάλης οπότε, έχοντας επικαλεστεί για τελευταία φορά «Κύριε Κύριε επίβλεψον εξ΄ ουρανού και ίδε και επίσκεψαι την Άμπελον ταύτην και κατάρτισαι Αυτήν ην εφύτευσεν η Δεξιά Σου» και έχοντας κοινωνήσει το Λαό Σου πρόθυμα ανέβηκες στην αγχόνη και άφησες την τελευταία Σου πνοή στην Κεντρική Πύλη της Μεγάλης του Γένους Μονής. Το δε σώμα Σου, ως αντικείμενο χλευασμού εσυλήθη περιφερόμενο για μέρες τρεις στους δρόμους της Βασιλεύουσας και ως απόρριμα πετάχθηκε στη θάλασσα προς βορά των ιχθύων. Αλλά οι τιμές σε Οδησσό και μετά ταύτα σε Αθήνα αποκατάστησαν την αλήθεια των πραγμάτων.\nΈχοντας περάσει δυο σχεδόν αιώνες έκτοτε και αναλογιζόμενος ποιά τελικά η εδώ προσφορά Σου και ποιό ουσιαστικά το νόημα της Θυσίας Σου κλείνω τα μάτια της ψυχής και Σε βλέπω εκεί. Όρθιο στο Θρόνο να ψάλλεις, στο Σύνθρονο να υψώνεις μεγαλόπρεπα και ευλογητικά τα χέρια, στο γραφείο Σου να υπογράφεις Σιγίλλια, στο δωμάτιό Σου με αγωνία, επιμέλεια και προσευχή να σχεδιάζεις και να φροντίζεις το μέλλον της Ρωμηοσύνης. Με δάκρυα να σφραγίζεις ένα χάρτο και με ανακούφιση, ντυμένος τ΄ αρχιερατικά Σου, να το παραδίδεις για πάντα στη λήθη.\nΣε συναντώ και σήμερα, στο Φανάρι, κι ας μη Σε βλέπω. Σε είδα εδώ, για πρώτη φορά, όταν χειροτονήθηκα στην Αγία Τράπεζα που κι Εσύ χειροτονούσες, λαμβάνοντας το όνομα του κοινού μας Προστάτη αλλά και το δικό Σου και ρίγος μέ κατέλαβε. Σε αντίκρυσα στο δακρυσμένο βλέμμα και στη σπασμένη, από συγκίνηση, φωνή του Ευκλεούς Πρωθιεράρχου και Πατέρα μας όταν αναφέρθηκε τη μέρα εκείνη στο ικρίωμά Σου.\nΣε συναντώ κάθε φορά που βαδίζω στην αυλή, που εισέρχομαι και εξέρχομαι μπροστά από τον χώρο της δωρεάς Σου, την Κλειστή Πύλη, αυτήν που άνοιξε τους ασκούς των διαμαρτυριών για τα όσα άδικα και που στέκει με μια ταπείνωση τόσο λεβέντικη ως τα περήφανα βουνά της γενέτειράς Σου.\nΚαι σα νιώσω δυσκολία εκεί πάλι στρέφω το βλέμμα και αμέσως αισθάνομαι εκείνη την τελευταία Σου πνοή να έρχεται, διακριτικά και αποτελεσματικά, να παραμυθήσει, να αναπαύσει, να αναψύξει, να χαροποιήσει, να θεραπεύσει.\nΠερπατώντας στους δρόμους της Πόλης συναντώ το Ιερό νεκρό Σου με τα αγιασμένα αίματα να ποτίζουν και να βλυσταίνουν τον Χριστό στις καρδιές του Λαού Σου. Στα νερά του Βοσπόρου, πάλι, γαλήνιος περιφέρεσαι διανέμοντας τη Χαρη του Θεού στην Κτίση.\nΓια όλα αυτά, Μεγάλε της Πίστεως Άγιε, τα βιώματα από το πονεμένο και σκεπτικό Σου πρόσωπο η μνήμη Σου παραμένει ανεξίτηλη καθώς εάν και ημείς λησμονήσωμεν και η Κλειστή Πύλη κεκράξεται, έτσι όπως αθόρυβα το πράττει στο διάβα των χρόνων μαρτυρώντας το μαρτύριο ενός Γένους ολόκληρου.\nΚαι αν ο λόγος που μεταχειρίστηκα για να συντάξω τα περί Σου θεωρηθεί περισσότερος ποιητικός παρά πεζός, είναι γιατί θέλω να βλέπω έτσι τα πράγματα σχεδόν ξένα προς τη μηχανιστική, λογιστική, τυποποιημένη πραγματικότητα της καθ’ ημέραν. Και γιατί αυτά που νιώθω, όπως τα νιώθω, ήθελα να τα καταθέσω ως ελάχιστο «ευχαριστώ» για την τιμή και την ευλογία ο Σεβάσμιος Διάδοχός Σου να μου δώσει τούτο το όνομα, του Θεολόγου αλλά και του Ιερομάρτυρος.\nΜε σεβασμό προσκυνώ το άγιο τύπωμα από το βηματισμό Σου μέσα στο Μέγα Μοναστήρι μας.\n«Τα διαβήματά μου κατεύθυνον κατά το λόγιόν Σου».\nΑνώνυμος 10 Απριλίου 2009 - 10:25 π.μ.\nαπό που είναι αυτό το κομμάτι;\nΑνώνυμος 18 Ιουνίου 2009 - 1:07 π.μ.\nΕιναι "άρθρο" ενός Πατριαρχικού Διακόνου


Νέο Toyota Tundra και hybrid twin-turbo 443 ίππων - AutoGreekNews\nΑρχική » Νέο Toyota Tundra και hybrid twin-turbo 443 ίππων\nΗ Toyota παρουσίασε την τρίτη γενιά του μεγαλύτερου pick up της, με το νέο Tundra να ξεχωρίζει για τους πανίσχυρους κινητήρες και την επιβλητική του εμφάνιση.\nΜπροστά δεν υπάρχει αμφιβολία για τον απόλυτο πρωταγωνιστή. Η πρωτοφανών διαστάσεων μάσκα επισκιάζει τα πάντα, έχοντας χρωμιωμένο πλαίσιο να την περιβάλλει και φωτιστικά σώματα σχήματος «Τ» να την πλαισιώνουν, μαζί με τους κάθετους αεραγωγούς κάτω από αυτά. Στο πίσω μέρος ξεχωρίζει η ιδιαίτερη επιλογή του ενσωματωμένου προφυλακτήρα, που χαρίζει μια μοναδική αρμονία για pick up μοντέλο (αλλά στερεί τα χρήσιμα «σκαλοπάτια» στις γωνίες, για πρόσβαση στην καρότσα).\nΣτο εσωτερικό συναντάμε μια εικόνα που δεν απέχει από τα πιο καλοεξοπλισμένα και τεχνολογικά προηγμένα επιβατικά. Πίσω από το νέο τιμόνι υπάρχει ένας (προαιρετικός) ψηφιακός πίνακας οργάνων 12,3 ιντσών, έχοντας δίπλα του είτε μια οθόνη αφής σε νορμάλ διάσταση 8 ιντσών, είτε σε μια επιπέδου πρωτιάς για την κατηγορία 14 ιντσών! Αμφότερες ελέγχουν το νέο σύστημα πολυμέσων Audio Multimedia, που προσφέρει όλες τις λειτουργίες συνδεσιμότητας που μπορεί να ζητήσει κανείς (Apple CarPlay, Android Auto και τα συναφή).\nΚάτω από το επιβλητικό αμάξωμα, οι αλλαγές παίρνουν τη μορφή χιονοστιβάδας. Νέο πλαίσιο με ανεξάρτητη πίσω ανάρτηση (πολλαπλοί σύνδεσμοι αντί φύλλων σούστας) για πρώτη φορά στα 21 χρόνια του μοντέλου, ολοκαίνουργια μοτέρ με δυο τούρμπο και ένα υβριδικό σύνολο, που ξεπερνά τα 440 άλογα! Την κίνηση του βασικού Tundra αναλαμβάνει ο νέος 3.5 V6 twinturbo, που πρωτοείδαμε στο νέο Land Cruiser, με απόδοση 394 ίππων και 649 Nm. Η κορυφαία έκδοση απολαμβάνει τη συνεργασία του εν λόγω μοτέρ και ηλεκτροκινητήρα, που τοποθετείται μεταξύ θερμικού μοτέρ και κιβωτίου. Το i-Force Max παράγει συνολικά 443 άλογα και 790 Nm, καθιστώντας το υβριδικό Tundra ως ένα εκ των ισχυρότερων pick up που κυκλοφορούν σήμερα!\nΑμφότερες οι εκδοχές του αγροτικού της Toyota προσφέρονται αποκλειστικά με 10άρι αυτόματο κιβώτιο, ενώ σε ορισμένες εκδόσεις διατίθεται μέχρι αερανάρτηση στον πίσω άξονα που είτε αυξάνει την απόσταση από το έδαφος (επιλογή High, για κίνηση εκτός δρόμου και σε ταχύτητες έως 29 χλμ./ώρα), είτε τη μειώνει (επιλογή Low, για διευκόλυνση στη φορτοεκφόρτωση). Εκτός των άλλων, διατίθεται και πλήρως ρυθμιζόμενη ανάρτηση Adaptive Variable Suspension, με ηλεκτρονικό έλεγχο στην απόσβεση των αμορτισέρ.\nΑναφορικά με τις μεταφορικές δυνατότητες του νέου Tundra, το ανώτατο βάρος ρυμούλκησης εμφανίζεται αυξημένο κατά 17,6% σε σχέση με το προηγούμενο μοντέλο, φτάνοντας τα 5.443 κιλά. Το ανώτερο ωφέλιμο φορτίο, τέλος, είναι βελτιωμένο κατά 11% και φτάνει στα 880 κιλά.\nTags: Toyota Toyota Hilux Toyota Tundra\nΗ Ferrari ετοιμάζει διπλά τούρμπο για τον V12 Alfa Romeo: «Όσο λιγότερες οθόνες γίνεται στο μέλλον»


Do you know… Γιάννενα; - PARGA SPORT.GR\nHome Unlabelled Do you know… Γιάννενα;\nΟ Αστέρας Τρίπολης ζει το ευρωπαϊκό του όνειρο, αλλά ο ΠΑΣ Γιάννινα τον… προσγείωσε ανώμαλα στην ελληνική πραγματικότητα!\nΟι Αρκάδες αν και τελείωσαν το πρώτο ημίχρονο προηγούμενοι, στους «Ζωσιμάδες», δεν ήταν σε θέση να ακολουθήσουν το ρυθμό των παικτών του Γιάννη Πετράκη στο δεύτερο μέρος, γνωρίζοντας την ήττα με σκορ 3-1!\nΤο γκολ του Αστέρα, στη μοναδική ευκαιρία που είχε στο πρώτο ημίχρονο, πέτυχε ο Μπαράλες στο 42’, με τον Τσάβες να φέρνει το ματς στα ίσα στο 59’ και τους Ίλιτς (67’) και Τζημόπουλο (70’) να «καθαρίζουν» το ματς μέσα σε τρία λεπτά! Με δέκα παίκτες ολοκλήρωσαν την αναμέτρηση οι Αρκάδες, λόγω της αποβολής -με δεύτερη κίτρινη κάρτα- του Παπαχρήστου.\nΠαιχνίδι κέντρου, με αργό ρυθμό και τις δύο ομάδες να κάνουν πολλά λάθη, ήταν η εικόνα του πρώτου 15λεπτου. Από εκείνο το σημείο και έπειτα, ο ΠΑΣ ήταν αυτός που είχε την πρωτοβουλία των κινήσεων, χάνοντας μία σπουδαία ευκαιρία –την πρώτη στο ματς- στο 16ο λεπτό. Οι γηπεδούχοι εξακολουθούσαν να έχουν την κατοχή, ωστόσο αυτή ήταν… φλύαρη, καθώς δεν κατάφεραν να απειλήσουν ξανά την εστία του Θεοδωρόπουλου. Από την άλλη, ο Αστέρας περίμενε και αφού είχε το πρώτο «καμπανάκι» με τον Μάσα στο 39’, τρία λεπτά αργότερα ο Μπαράλες με ωραία κεφαλιά έδωσε το προβάδισμα στην ομάδα του, με το 1-0 να είναι και το σκορ του πρώτου ημιχρόνου.\nΣτο δεύτερο ημίχρονο, ο Στάικος Βεργέτης έβαλε στο ματς τον Κουρμπέλη, στη θέση του Φερνάντες. Αυτό στέρησε από την ομάδα του την κυκλοφορία στο κέντρο, με τον ΠΑΣ να έχει τον απόλυτο έλεγχο της αναμέτρησης. Οι γηπεδούχοι πίεζαν για την ισοφάριση και το κατάφεραν με τον Τσάβες στο 59’. Όμως, οι παίκτες του Γιάννη Πετράκη δεν επαναπαύτηκαν, συνεχίζοντας στον ίδιο ρυθμό, με τους Αρκάδες από την άλλη να αρκούνται σε παθητικό ρόλο. Αυτό εκμεταλλεύτηκαν με τον καλύτερο τρόπο οι Γιαννιώτες, καθώς μέσα σε τρία λεπτά (67’-70’) «καθάρισαν» το παιχνίδι, με τα γκολ των Ίλιτς και Τζημόπουλου. Μάλιστα, τα πράγματα έγιναν ακόμη πιο εύκολα –τρία λεπτά αργότερα- για τους γηπεδούχους, όταν ο Παπαχρήστος δέχθηκε τη δεύτερη κίτρινη κάρτα, αφήνοντας με δέκα τους φιλοξενούμενους. Μέχρι τη λήξη δεν άλλαξε κάτι, αφού και ο Αστέρας δεν έδειχνε διάθεση να κάνει κάτι παραπάνω με τον ΠΑΣ να παίρνει τη νίκη με το τελικό 3-1.\nΠΑΣ Γιάννινα (Πετράκης): Βελλίδης, Ντάσιος, Τσουκαλάς, Μιχαήλ, Τζημόπουλος, Γιάκος (84’ Χαρίσης), Κοροβέσης, Ίλιτς (79’ Σαπαλίδης), Στρούνα, Τσάβες (77’ Ακόστα), Λίλα.\nΣτον πάγκο: Σωτηρίου, Κρητικός, Μανιάς, Σκόνδρας.\nΑστέρας Τρίπολης (Βεργέτης): Θεοδωρόπουλος, Κιτοκό, Ζησόπουλος, Γκοϊάν, Παπαχρήστος, Ουσέρο, Τιέ Μπι (63’ Μουνάφο), Μάσα (75’ Φακούντο Πάρα), Φερνάντες (46’ Κουρμπέλης), Ρόλε, Μπαράλες.\nΣτον πάγκο: Μπαντής, Παντελιάδης, Λούι, Μπακασέτας.\nΔείτε εδώ τη βαθμολογία της Σούπερ Λίγκας.\nDo you know… Γιάννενα; Reviewed by parga sport on Αυγούστου 25, 2014 Rating: 5


Yπερηχογραφικά καθοδηγούμενες vs. Τυφλές εγχύσεις γόνατος | Αλέξανδρος Τολιόπουλος - reha-med.gr\nPosted By: Berg Published: 31/10/2021 Times Read: 250\nΕγχύσεις στο γόνατο:\nΟι ενδαρθρικές εγχύσεις στο γόνατο είναι μια κοινή θεραπευτική επιλογή, εναλλακτική στη συστηματική φαρμακευτική αγωγή. Οι συνήθεις ενέσιμοι παράγοντες περιλαμβάνουν κορτικοστεροειδή, υαλουρονικό οξύ, προϊόντα που προέρχονται από το αίμα, όπως το πλούσιο σε αιμοπετάλια πλάσμα (PRP) και βιολογικά κυτταρικά προϊόντα από τον μυελό των οστών ή τον λιπώδη ιστό. Το εγχεόμενο προϊόν είναι απαραίτητο να εισέλθει απευθείας εντός της άρθρωσης, ώστε να επιτευχθεί η μέγιστη αποτελεσματικότητα.\nΥπάρχουν πολλές τεχνικές των εγχύσεων στο γόνατο. Συνήθως χρησιμοποιείται η τυφλή ανατομική προσέγγιση. Άλλες τεχνικές καθοδήγησης είναι για αύξηση της ακρίβειας είναι η φθοριοσκόπηση, το αρθρογράφημα αέρα και ο υπέρηχος. Επειδή ακόμα δεν υπάρχει συμφωνία στην επιστημονικη κοινότητα ως προς τη βέλτιστη μέθοδο, σκοπός αυτής της παρακάτω ανασκοπιστικής μελέτης ήταν να αναθεωρήσει την τρέχουσα βιβλιογραφία για να καθορίσει ποια τεχνική και ποια πύλη εισόδου της βελόνας παρέχει τη μεγαλύτερη ακρίβεια.\nΑποτέλεσμα ήταν ότι οι ενέσεις με υπερηχογραφική καθοδήγηση ήταν πιο ακριβείς σε κάθε μελέτη ανεξάρτητα από την πύλη εισόδου της βελόνας. Η ακρίβεια των τυφλών ανατομικών εγχύσεων κυμαινόταν στις διάφορες μελέτες από 58-93% και διέφεραν αρκετά ανάλογα με την πύλη εισόδου της βελόνας, ενώ η ακρίβεια των υπερηχογραφικά καθοδηγούμενων εγχύσεων ήταν πολύ υψηλότερη από 95-100%.\nΠηγή: Fang WH, Chen XT, Vangsness CT Jr. Ultrasound-Guided Knee Injections Are More Accurate Than Blind Injections: A Systematic Review of Randomized Controlled Trials. Arthrosc Sports Med Rehabil. 2021;3(4):e1177-e1187. Published 2021 Jun 26. doi:10.1016/j.asmr.2021.01.028\nΤυφλές ανατομικές εγχύσεις:\nΚατά μέσο όρο 1 στις 4 τυφλές εγχύσεις χορηγείται εξωαρθρικά. Αυτό μπορεί να εξηγηθεί εύκολα κοιτάζοντας το παρακάτω σχήμα, όπου το κόκκινο βέλος δείχνει τον στόχο της ενδαρθρικής έγχυσης. Το απαιτούμενο βάθος της έγχυσης είναι αρκετά μεγάλο, οπότε χωρίς απεικόνιση, είναι αμφίβολο πολλές φορές, πού καταλήγει το εγχεόμενο προϊόν. Εκτός από το πρόβλημα μείωσης της αποτελεσματικότητας και της σπατάλησης του προιόντος, τίθεται και θέμα ασφάλειας, αφού ανατομικές δομές όπως οι μηνίσκοι, οι χιαστοί και ο αρθρικός χόνδρος ενδέχεται να τραυματιστούν από τη βελόνα. Πολύ συχνά η έγχυση εξωαρθρικά συνδέεται και με πολύ περισσότερο πόνο κατά τη θεραπεία.\nΆλλες μέθοδοι απεικόνισης:\nΠολυάριθμες μέθοδοι απεικόνισης υπόσχονται ότι μπορούν βοηθήσουν τον ιατρό να απεικονίσει την άρθρωση και να βελτιώσει την ακρίβεια της έγχυσης. Ωστόσο, υπάρχει χαμηλή επιστημονική τεκμηρίωση ως προς τη βελτίωση της ακρίβειας με τις υπόλοιπες μεθόδους πλην του υπερήχου.\nΈτσι η καθοδήγηση με φθοριοσκόπηση, η αξονική και μαγνητική τομογραφία έχουν φτωχά αποτελέσματα ως προς την ακρίβεια σύμφωνα με τις έως τώρα μελέτες. Η έκθεση σε ακτινοβολία, η ανάγκη χρήσης σκιαστικών, τα μεγάλα έξοδα εξοπλισμού, η έλλειψη φορητότητας και η πραγματοποίηση τους μόνο σε εξειδικευμένα εργαστήρια απαιτήσεις δωματίου αποτελούν περαιτέρω μειονεκτήματα των λοιπών μεθόδων.\nΥπερηχογραφικα καθοδηγούμενες εγχύσεις:\nΟ υπέρηχος από την άλλη αποτελεί την πιο πρακτική και καλύτερη ως προς την ακρίβεια επιλογή. Είναι μη επεμβατικός, παρέχει μεγαλύτερη ευελιξία, δεν υπάρχει ακτινοβολία, είναι πιο οικονομικός και καθιστά δυνατή την απεικόνιση της βελόνας που κατευθύνεται στη δομή στόχο σε πραγματικό χρόνο. Ο κλινικός γιατρός που θα κάνει την έγχυση μπορεί να διαλέξει της καλύτερη για τον ασθενή πύλη εισόδου της βελόνας αποφεύγοντας την επαφή π.χ. με το περιόστεο που είναι αρκετά συχνή ειδικά σε γόνατα με οστεοαρθρίτιδα. Αυτό ελαχιστοποιεί τον πόνο και την άνεση του ασθενούς κατά τη διαδικασία. Η είσοδος της βελόνας γίνεται τις περισσότερες περιπτώσεις πλάγια υπερεπιγονατιδικά. Έτσι η βελόνα διασχίζει τη μικρότερη δυνατή απόσταση, μόνο από μαλακά μόρια (μύες, λιπώδης ιστός). Στη εικόνα φαίνεται ο ιστός στόχος στη συγκεκριμένη περίπτωση που είναι ο υπερεπιγονατιδικός θύλακος. Η βελόνα απεικονίζεται εύκολα και μπορεί να ελεγχθεί αν το εγχεόμενο προϊόν είναι εντός ή εκτός στόχου. Με τη συγκεκριμένη τεχνική η ακρίβεια είναι πολύ υψηλή.


Γιατί όλοι έχουν φρικάρει με το φόρεμα της Kate Middleton, στην παρουσίαση του νέου πρίγκιπα; - Queen.gr\nΤι συμβαίνει με το φόρεμα της Δούκισσας;\nΠριν από περίπου μία εβδομάδα η Kate Middleton έφερε στον κόσμο το τρίτο της παιδάκι και από τότε όλη η βασιλική οικογένεια ζει όμορφες στιγμές με το νέο μέλος της. Δεν ξέρουμε ακόμη πως έχει αντιδράσει ο George και η Charlotte, όμως από την επίσκεψή τους στο μαιευτήριο, φάνηκε να ενθουσιάστηκαν ιδιαίτερα με το νέο αδερφάκι τους.\nΌσο γρήγορα βγήκε όμως η Kate από το νοσοκομείο με τον μικρούλη, τόσο καθυστέρησαν να μας ανακοινώσουν το όνομα του. Ο prince Louis, όπως είναι το όνομα που αποφάσισαν να του δώσουν είναι πια σπίτι του και απολαμβάνει τις πρώτες του μέρες στη ζωή και στο παλάτι. Τι συνέβη όμως και το Twitter τρελάθηκε με το φόρεμα της Kate Middleton;\nΞαφνικά όλο το διαδίκτυο μιλάει γι’ αυτό το φόρεμα και όχι με πολύ καλά λόγια. Ναι μπορεί να ήταν ένας φόρος τιμής στην πριγκίπισσα Νταϊάνα, η οποία στην πρώτη της γέννα βγήκε από το νοσοκομείο φορώντας ένα κόκκινο φόρεμα, όμως πολλοί ήταν οι fans που το είδαν από μία διαφορετική οπτική γωνία. Μία πιο spooky και τρομακτική, αφού σύγκριναν το φόρεμα της Kate, με αυτό που φορούσε η Mia Farrow στην ταινία θρίλερ το μωρό της Rosemary.\n— Jimmy Kalaitzis (@KalaSomething) 27 Απριλίου 2018\nSomeone shared on my FB page. #royalbaby / Rosemary's baby, one and the same... pic.twitter.com/3Sk8vHrVda\n— u.v.ray (@uvray_) 25 Απριλίου 2018\nΌχι και πολύ καλός οιωνός, δεν συμφωνείς;


Πέμπτη, 27 Σεπτεμβρίου 2018, 13:46\nin HighLights, αστυνομικά, Γυναίκα\nΕμείς οι γυναίκες έχουμε ένα κακό: Mερικές φορές δεν κρατάμε το στόμα μας κλειστό, με αποτέλεσμα τις περισσότερες φορές να πετάμε δυστυχώς… τούβλα, τα οποία έχουν έναν και μοναδικό στόχο. Το αντικείμενο του πόθου μας! Είναι το άγχος; Είναι η προσμονή να τον δούμε επιτέλους σε σκηνές πιο… προσωπικές και ιδιαίτερες; Eίναι η δαιμονισμένη μας χαρά που επιτέλους θα κάνουμε sex μαζί του; Είναι όλα αυτά και τόσα άλλα; Γενικότερα να ξέρεις, ότι ενθουσιασμός, χαρά, αυξημένη λίμπιντο και… ομιλία, αν δεν είσαι ειδήμων στο θέμα, συνήθως δεν πάνε μαζί. Άλλωστε, θα σου έχει συμβεί και σένα να έχεις πει κάτι κατά τη διάρκεια του sex και μετά να αναρωτιέσαι για ποιο δαιμονισμένο λόγο το έκανες αυτό. Και καλά, αν τα λόγια σου δεν είναι βαριά κι ασήκωτα, κάπως το σώζεις. Αν όμως οδηγήσουν τον παρτενέρ σου ένα βήμα πριν την αυτοκτονία, τι κάνεις; Γίνεσαι ηθική αυτουργός; ΠΟΤΕ. Γι΄αυτό κι εμείς, σου παρουσιάζουμε κάποιες ατάκες, τις οποίες καλό θα ήταν να μην του πεις κατά τη διάρκεια του sex…\n1. Έλα ας τελειώνουμε: Είναι δυνατόν να βλέπεις το sex διεκπαιρεωτικά; Και ακόμα και να το βλέπεις, είναι ανάγκη να το δηλώνεις; Δηλαδή μετά πώς περιμένεις να λειτουργήσει ο χριστιανός, αν εσύ είσαι με το ρολόι στο χέρι λες και περιμένεις να βγει το φαγητό από το φούρνο; Έλα και λίγο στη θέση του. Θα σου άρεσε εσένα δηλαδή να σε… ξεπετάξει και μετά να πάει να πιει ποτό με τους φίλους του, και μάλιστα χωρίς εσένα; Αν δεν έχεις όρεξη για sex, μην κάνεις καθόλου. Κάτσε δες καμιά ταινία με την Kate Hudson, και άσε και εκείνο το έρμο το παιδί να περιηγηθεί στο διαδίκτυο όπως μόνο εκείνος ξέρει και να περάσει σαφώς καλύτερα. Και αύριο μέρα είναι!\n2. Mπορείς να μου φέρεις το κινητό μου;: Εντάξει είπαμε, είσαι εξαρτημένη από το κινητό σου, αλλά είναι ανάγκη να τσεκάρεις τις ενημερώσεις σου στο facebook την ώρα που κάνετε sex; Δηλαδή θα πέσει ο ιστότοπος αν δεν πατήσεις like στη βλακεία που ανέβασε η κολλητή σου; Δεν μπορείς να περιμένεις λίγα λεπτά; Και ακόμα και η μανούλα να σε παίρνει, νομίζουμε ότι μπορείς να την πάρεις πίσω λίγο αργότερα. Δεν είναι και τόσο κακό. Άσε που μπορείς να την έχεις ενημερώσει: «Καλή μου μανουλίτσα θα είμαι με τον Κώστα σινεμά. Θα σε πάρω εγώ όταν μπορέσω». Τόσο απλά!\n3. Αυτό ξέχνα το: Ναι το ξέρουμε. Δεν είναι ανάγκη να τα δέχεσαι όλα και προφανώς δεν είναι ανάγκη να σου αρέσουν όλα. Οπότε, όταν σου προτείνει κάτι το οποίο δε θέλεις να κάνεις, δεν υπάρχει λόγος να είσαι επιθετική και να γίνεις και έξαλλη από πάνω. Μπορείς να του αρνηθείς ευγενικά, ή να τον κοροιδέψεις μες στην μούρη του λέγοντάς του: «Την επόμενη φορά». Tο αστείο ξέρεις ποιο είναι; Ότι θα σε πιστέψει.\n4. Άστο θα το κάνω μόνη μου: Σε ξορκίζουμε, μην τυχόν και ξεστομίσεις τίποτα τέτοιο, να ξέρεις θα απειληθεί η σωματική σου ακεραιότητα και δε θα υπάρχει και κανείς να σε βοηθήσει. Τι θα το κάνω μόνη μου καλή μου; Του λες δηλαδή κατάμουτρα ότι είναι απαίσιος στο sex και ότι προτιμάς να μείνεις μόνη με τον εαυτό σου και τις… σκέψεις σου, παρά να το ξανακάνετε! Εντάξει, αυτό είναι βαρύ να ξέρεις.\n5. Σ’ αγαπώ: Θεέ μου, πες μας ότι δεν το έχεις πει! Αλήθεια σε παρακαλούμε. Και δεν εννοούμε να είσαι σε μία μακροχρόνια σχέση, στην οποία υπάρχει οικειότητα, δέσιμο και αληθινή αγάπη, αλλά αν είναι ο πρώτος καιρός της γνωριμίας σας, δεν υπάρχει λόγος βρε κορίτσι μου να πετάξεις τέτοιο πράγμα. Ειλικρινά, δε σκέφτεσαι πριν μιλήσεις; Να ξέρεις πάντως, αν το πεις και μετά αυτός εξαφανιστεί, δε θα μας κάνει και εντύπωση.\nΔΙΠΛΗ ΤΡΑΓΩΔΙΑ ΣΤΗΝ ΤΗΝΟ: ΝΕΚΡΟΙ ΔΥΟ ΑΝΔΡΕΣ – ΤΟΥΣ ΚΑΤΑΠΛΑΚΩΣΕ ΤΟΙΧΟΣ\nΠροσοχή! Προειδοποίηση από τον Σάκη Αρναούτογλου για έντονα φαινόμενα την Παρασκευή (photo)


Με μία πεντάδα δεν πας πουθενά | Contra.gr\nΜε μία πεντάδα δεν πας πουθενά\nΟ Τσάβι Πασκουάλ έχει... καταφέρει να μην πάρει τίποτα απολύτως από τους νέους παίκτες, ενώ απέναντι σε ομάδες που είναι χειρότερες σε σχέση με την περσινή περίοδο, τις έκανες να μοιάζουν λες και βγήκαν από το... NBA. Αναλύει ο Γιάννης Ψαράκης.\nÅÕÑÙËÉÃÊÁ / ÌÐÁÓÊÏÍÉÁ - ÐÁÏ / EUROLEAGUE / BASKONIA - PANATHINAIKOS / / (ÖÙÔÏÃÑÁÖÉÁ: EUROKINISSI) EUROKINISSI\nΤο να κοιτάει το δέντρο και να χάνει το δάσος είναι ό,τι χειρότερο μπορεί να κάνει ο Παναθηναϊκός αυτή τη στιγμή. Οι πράσινοι για ένα ακόμη ματς στη φετινή σεζόν της Ευρωλίγκα άπλωσαν στο παρκέ της Φερνάντο Μπουέσα Αρένα όλα τους τα προβλήματα. Κατασκευαστικά, λειτουργικά και άλλα.\nΤο να ψάχνουν αν ο Μπομπουά ακούμπησε ( που δεν ακούμπησε…) τον Παππά, αν ο Σενγκέλια έκανε φάουλ ( που δεν έκανε…) στην τελευταία φάση και να μην κοιτάζουν κατάματα τα πολλά προβλήματα της ομάδας, σημαίνει ότι εθελοτυφλούν και ψάχνουν για άλλοθι. Κάτι που αν μη τι άλλο δεν "ταιριάζει" σε μία ομάδα που έχει κερδίσει δικαίως, με το σπαθί και τις νίκες της το κοσμητικό επίθετο "εξάστερη".\nΠάμε όμως στην ουσία των όσων έχουμε δει έως τώρα, στις πέντε πρώτες αγωνιστικές της Ευρωλίγκα επιβεβαιώνοντας στο έπακρο τις αναλύσεις που είχα κάνει πριν την έναρξη της σεζόν.\nΟ Παναθηναϊκός λοιπόν δεν έχει καταφέρει να πάρει σχεδόν τίποτα επί της ουσίας από τους νέους του παίκτες. Και αυτό αρχίζει να γίνεται μεγάλο πρόβλημα αφού εκτός της κούρασης θα αρχίζει σιγά σιγά να τους καταβάλει και η ανάλογη πίεση για αποτελέσματα «εδώ και τώρα».\nΘΕΛΕΤΕ ΑΠΟΔΕΙΞΕΙΣ; ΙΔΟΥ!\nΟι πράσινοι έως τώρα στηρίζονται σχεδόν αποκλειστικά στην "παλιά" τους πεντάδα. Καλάθης, Σίνγκλετον, Γκιστ, Παππάς, Ρίβερς. Οι πέντε αυτοί παίκτες παρότι στα ματς της διοργάνωσης παίρνουν το 62,1% του χρόνου συμμετοχής (κάτι φυσιολογικό) προσφέρουν στην ομάδα τους το:\n-- 80,6% των κλεψιμάτων\n-- 77,1% των ασίστ\n-- 74,7% των πόντων\n-- 71% των τρίποντων\n-- 58,4% των ριμπάουντ\nΌλοι οι υπόλοιποι δηλαδή δεν προσφέρουν ( με εξαίρεση κάποιες μικρές εξάρσεις του λίγου λόγω ύψους αμυντικά Λεκαβίτσιους) τίποτα το ουσιαστικό.\nΕιδικά τρεις από τους επτά ξένους των πράσινων έως τώρα είναι σαν να μην έχουν ακουμπήσει μπάλα. Σκεφτείτε μόνο ότι Ντένμον, Γκάμπριελ και Λοτζέσκι, μαζί σκοράρουν σχεδόν όσους πόντους βάζει μόνος του ο Λεκαβίτσιους (6 έναντι 5,4)!\nΟ Πασκουάλ επί της ουσίας δηλαδή στηρίζεται σε μία πεντάδα και πέραν τούτου ουδέν. Κάτι λίγα ο Λεκαβίτσιους, ακόμη πιο λίγα (αμυντικά) ο Αντετοκούνμπο ( για τον οποίο κανείς δεν κατάλαβε γιατί δεν έπαιξε με τη Μπασκόνια ιδιαίτερα ύστερα από την φοβερή εμφάνιση με τη Φενέρ) και τέλος.\nΘέλετε και άλλα στοιχεία από τις πράσινες ανορθογραφίες; Ο Όγκαστ έχει 0/6 βολές (!!!), ο Βουγιούκας πήρε το πρώτο του ριμπάουντ στο ματς της 4ης αγωνιστικής με τη Φενέρμπαχτσε, ο Γκάμπριελ έχει 2/8 σουτ, ο Ντένμον 3/13, ο Λοτζέσκι 6/19. Το όλον 11/40 σουτ τρεις σουτέρ από τον πάγκο. Όλος ο Παναθηναϊκός σουτάρει με το οικτρό 62,4% από τη γραμμή των βολών.\nΚαι τέλος… Ο Παναθηναϊκός έχει καταφέρει ( γιατί περί κατορθώματος πρόκειται) να κάνει δύο ομάδες που είναι σαφώς χειρότερες από πέρυσι να φαίνονται… ομαδάρες και αυτό λόγω της αμυντικής του ασυνέπειας. Η Μπαρτσελόνα πλην του ματς με τον Παναθηναϊκό σκόραρε στα άλλα τρια παιχνίδια της μέσο όρο 75 πόντους. Με τους πράσινους έβαλε 23 περισσότερους. Η Μπασκόνια μέχρι το βράδυ της Πέμπτης σκόραρε 66,7 πόντους μέσο όρο. Με τον Παναθηναϊκό έβαλε 85, δηλαδή 18,3 περισσότερους. ‘Άλλες αποδείξεις δεν χρειάζονται νομίζω…


«Άπιαστη» η Mercedes με 1-2 στο FP1 και το FP2 | InMotion by gazzetta\nΠέτρος Σηφαλάκης 11 Οκτωβρίου 2019 - 10:01\nΗ πρώτη και η δεύτερη περίοδος των ελεύθερων δοκιμαστικών ολοκληρώθηκαν, με τον Βαλτέρι Μπότας της Mercedes να καταφέρνει να βρίσκεται στην πρώτη θέση και τις δύο φορές.\nΗ πρώτη αγωνιστική ημέρα στην Ιαπωνία, ολοκληρώθηκε. Λόγω της διαφοράς ώρας, τελείωσε και η δεύτερη περίοδος των ελεύθερων δοκιμαστικών πολύ γρήγορα για εμάς. Πρωταγωνιστής της Παρασκευής ήταν σίγουρα ο Βαλτέρι Μπότας που κατάφερε να είναι και τις δύο φορές ο γρηγορότερος στην πίστα της Σουζούκα.\nΞεκινώντας με την πρώτη περίοδο των ελεύθερων δοκιμαστικών, η Mercedes έκανε ένα πολλά υποσχόμενο 1-2. Ο Μπότας είχε τον καλύτερο χρόνο και ελάχιστα πίσω του, βρισκόταν ο Χάμιλτον, ενώ από την άλλη, οι δύο Ferrari ήταν πολύ πίσω σε χρόνους. Ναι μεν ο Φέτελ και ο Λεκλέρ βρέθηκαν στην τρίτη και την τέταρτη θέση αντίστοιχα, τους χώριζε όμως περίπου ένα δευτερόλεπτο, από τους χρόνους των Mercedes!\nΣτο ίδιο μήκος κύματος και ο Φερστάπεν στην πέμπτη θέση, ενώ Άλμπον, Σάινθ, Πέρεθ, Στρολ και Νόρις, έκλεισαν τη δεκάδα. Στη 17η θέση βρίσκεται και ο Ιάπωνας Ναόκι Γιαμαμότο, σε παρθενική του εμφάνιση στη Formula 1 και με πολύ μικρή διαφορά χρόνου από τον Ντανιίλ Κβίατ, που οδηγεί σε μόνιμη βάση το ίδιο μονοθέσιο της Toro Rosso. Ο Γιαμαμότο, έκανε τους περισσότερους γύρους από όλους (30).\nΣτη δεύτερη περίοδο των ελεύθερων δοκιμαστικών τώρα, είχαμε ξανά τη Mercedes σε κυριαρχία, με ακόμη χαμηλότερους χρόνους. Ο Βαλτέρι Μπότας ήταν και πάλι ο γρηγορότερος, με μικρή διαφορά από τον Λιούις Χάμιλτον, αυτή τη φορά όμως ο Μαξ Φερστάπεν είναι στην τρίτη θέση. Τέταρτος είναι ο Σαρλ Λεκλέρ, πέμπτος ο Φέτελ και έκτος, ο Άλμπον. Σάινθ, Πέρεθ, Γκασλί και Νόρις, έφτασαν μέχρι τη δεκάδα. Πάντως, είναι σημαντικό το τι πέτυχαν οι οδηγοί στo FP2 αφού υπάρχει η πιθανότητα η σειρά τους να ορίσει το γκριντ εκκίνησης, αν για κάποιο λόγο δεν γίνουν οι κατατακτήριες δοκιμές, οι οποίες μετατέθηκαν για την Κυριακή, νωρίτερα από τον αγώνα.


Δημοσιεύθηκε - 29/05/2014 : 13:05:10\nΚαλημερα .9ος ΜΑΡΑΘΩΝΙΟΣ ΜΕΓΑΣ ΑΛΕΞΑΝΔΡΟΣ.ΗΜΟΥΝ ΠΑΡΟΝ\nΕΧΕΙΣ ΝΑ ΠΡΟΤΕΙΝΕΙΣ ΚΑΤΙ Ή ΕΙΣΑΙ ΜΕΡΟΣ ΤΟΥ ΠΡΟΒΛΗΜΑΤΟΣ?\nΔημοσιεύθηκε - 02/06/2014 : 11:31:47\nΔημοσιεύθηκε - 02/06/2014 : 11:56:20\nχοντρο και παραξενο σκηνικο ......μεγαλο θεατρο η Ε.Ε\nενω οι λαοι σε παγκοσμιο επιπεδο λενε συντριπτικα ΟΧΙ αυτοι μαζι με γνωστες εταιριες που εχουν μονοπωλιο τα σπορια τα τελευτεα χρονια, επιμενουν εκει με το ζορι να σπειρουμε μεταλαγμενα σπορια.\nκοιταχτε στην ινδια τι σκηνικο εχουν κανει με τα μεταλαγμενα οι μπαγλαμαδες και θα παθετε πλακα.\nδικαιολογιες που λενε οτι θα χορτασει ο κοσμος ψωμακι ειναι για να γελας\nκαποια σεναρια που πριν χρονια τα ακουγα και γελουσα ............βλεπω τωρα αρχιζουν και βγαινουν.....οι θεοι μαζι μας.\nΔημοσιεύθηκε - 16/06/2014 : 11:30:16\nΈρχεται ζέστη.... κάντε οικονομία.\nΔημοσιεύθηκε - 16/06/2014 : 17:02:29\nΝα μας την γνωρίσεις βρε τη κοπέλα!!\nΠηγή: Η ξανθιά Ελληνίδα μούσα της Αργεντινής στο Μουντιάλ [εικόνες]\nΔημοσιεύθηκε - 17/06/2014 : 01:02:50\n...ένα-ένα θα μας τα λέει o xipolitakos!\nΔημοσιεύθηκε - 17/06/2014 : 12:00:44\nΕίδες κάτι τακούνια η ξαδέρφη!\nΔημοσιεύθηκε - 17/06/2014 : 12:05:28\nΜα είναι το πρώτο πράγμα στο οποίο πέφτει το μάτι σου\nΔημοσιεύθηκε - 17/06/2014 : 13:42:43\nΑΠΟΚΛΕΙΣΤΙΚΟ!!! Από σήμερα ο Μαραθώνιος δρόμος παύει να είναι 42.195μ. Αλλάζουν όλα ριζικά!Από εδώ και στο εξής η επίσημη απόστασή του θα είναι 10.000μ.Σύμφωνα πάντα με την επικεφαλίδα που έβαλε στο ρεπορτάζ του,δημοσιογράφος,μεγάλου και έγκυρου σάιτ... http://www.protothema.gr/greece/article/387874/deite-ton-upourgo-paideias-na-trehei-se-marathonio/\nΔημοσιεύθηκε - 17/06/2014 : 20:41:14\nOriginally posted by G.A.P.\nΤο έχουμε ξαναδεί το έργο αλλά με άλλους πρωταγωνιστες\nΔημοσιεύθηκε - 17/06/2014 : 22:08:06\nΑΑΑα, οι φωτογραφίες μου...\nΔημοσιεύθηκε - 17/06/2014 : 22:34:15\nΈχεις τραβήξει την Ξυπολητάκου;\nΔημοσιεύθηκε - 18/06/2014 : 22:45:23\nΔημοσιεύθηκε - 20/06/2014 : 14:56:51\nΔημοσιεύθηκε - 02/07/2014 : 08:37:16\nΑυτό και αν είναι ανεβασμένο επίπεδο!!! Τελειόφοιτος ΑΕΙ-ΤΕΙ και με 2 γλώσσες για γραμματέας:\nΜεγάλος ασφαλιστικός όμιλος ζητά να προσλάβει δύο γραμματείς ηλικίας από 28-48 χρονών.\nΤελειόφητοι ΑΕΙ - ΤΕΙ\nΟι ενδιαφερόμενοι να αποστείλουν τα βιογραφικά τους στην παραπάνω διεύθυνση.\nΣειρά θα πάρουν οι οικονομολόγοι που θα δουλέψουν στην αιχμή του δόρατος της ανάπτυξης, δηλαδή στον τουρισμό. Αρκεί να μπορούν να κάνουν 5 περιστροφές τον δίσκο στο 1 δάχτυλο!!!


Διαδικτυακά με Γάνδη ο ΠΑΟΚ, στην Cosmote TV με Ανόρθωση '); });\nΔιαδικτυακά με Γάνδη ο ΠΑΟΚ, στην Cosmote TV με Ανόρθωση\nNΙΚΟΣ ΜΠΟΖΙΟΝΕΛΟΣ 06.07.2017 | 21:58\nΑύριο μέσω PAOK TV ο αγώνας με τη Γάνδη, τηλεοπτικό το φιλικό με την κυπριακή ομάδα στις 21/7.\nΗ κάλυψη των φιλικών αγώνων προετοιμασίας του Ολυμπιακού, του Παναθηναϊκού και της ΑΕΚ είναι γνωστή και σήμερα επισημοποιήθηκε: από τα κανάλια Novasports.\nΕκκρεμούν οι αγώνες προετοιμασίας του ΠΑΟΚ. Οπως την Τρίτη με την Τουμπίζ, έτσι και αύριο (Παρασκευή 7/7) με αντίπαλο τη Γάνδη, το παιχνίδι θα μεταδοθεί ζωντανά μέσω YouTube από το PAOK TV (μέσα από τo paokfc.gr). Σέντρα στις 17:00 το απόγευμα και με μετάδοση σε full HD εικόνα. To PAOK TV ετοίμασε ειδική παραγωγή με τηλεοπτική κάλυψη από τέσσερις κάμερες.\nΣυνάμα, το πρώτο φιλικό του «δικεφάλου του Βορρά» επί ελληνικού εδάφους μετά την επιστροφή από την Ολλανδία θα καλυφθεί τηλεοπτικά από την Cosmote TV: αυτό με αντίπαλο την Ανόρθωση στις 21 Ιουλίου στην Τούμπα.


apostaktirio.gr - Μπαρόβιοι Αστροναύτες: Η κωμωδία της Σίλιας Κατραλή Μινωτάκη ξεκινά 30/1 στο Cabaret Voltaire\nΠέμπτη, 10 Ιανουαρίου 2019 21:41\n... για την πλοκή\nΔύο πράκτορες της ΝΑΣΑ, η Τσικ και ο Τσακ, ξυπνούν ξαφνικά πολύ μακριά από την αποστολή τους. Σ' έναν περίεργο πλανήτη, ο οποίος κατά έναν ανεξήγητο λόγο μοιάζει βιώσιμος, αφού διαθέτει οξυγόνο. Με το σκάφος τους να έχει διαλυθεί και την επικοινωνία με τη βάση αδύνατη, οι δύο ήρωες αποφασίζουν να μείνουν στον πλανήτη "MOMENT" και να στήσουν το δικό τους μπαρ.\nΣ' αυτόν τον πλανήτη, μία στιγμή κρατάει παραπάνω από μια στιγμή και το σύνολο των στιγμών διαγράφεται από την ανθρώπινη μνήμη στο τέλος ενός εικοσιτετράωρου.\n... για τη δημιουργό\nΗ Σίλια Κατραλή Μινωτάκη γεννήθηκε στην Αθήνα το 1994. Είναι συγγραφέας, ηθοποιός και σκηνοθέτης. Αποφοίτησε από την Ανωτέρα Δραματική Σχολή «Ίασμος» του Βασίλη Διαμαντόπουλου, ενώ σπουδάζει στο τμήμα Ιστορίας και Αρχαιολογίας της Φιλοσοφικής Σχολής Αθηνών. Το 2015 έκανε το πρώτο συγγραφικό της βήμα με το θεατρικό έργο «Μνήμες Περίστροφα», το οποίο ανέβηκε σε δική της σκηνοθεσία, σε κεντρική σκηνή της Αθήνας. Μέχρι στιγμής έχουν δημοσιευτεί διάφορα ποιήματά της, αλλά και η «Διάσπαση Προσευχής» (εκδ. Ηρόδοτος) το πρώτο της μυθιστόρημα. Η ίδια έχει παίξει σε πολλές θεατρικές παραστάσεις («Διηγήματα του Τσέχωφ», σκηνοθεσία Ταμίλα Κουλίεβα κ.ά), στον κινηματογράφο («Έτερος Εγώ», "Not Now" κ.ά), καθώς και στην τηλεόραση («Μοντέρνα Οικογένεια»-MEGA, «Βροχή πάνω στη Πέτρα»-ντοκιμαντέρ ΝΕΡΙΤ κ.ά). Η πιο πρόσφατη θεατρική δουλειά της (κείμενο, ερμηνεία), η «Πιασμένοι σε Δεντρόσπιτο»- μια ποιητική αλληγορία για το bullying και την διαφορετικότητα έκανε πρεμιέρα τον περασμένο Σεπτέμβριο στη σκηνή του Faust.


Προσήγαγαν στέλεχος του ΚΚΕ στα Σπάτα επειδή έσβηνε φασιστικά συνθήματα σε τοίχο έξω από σχολείο | forkeratea.com\n000 Μπάγερν αίμα Βερολίνο όπλα Τζο Μπάιντεν Μαξίμου Showbiz ΗΠΑ ματι Στέφανος Τσιτσιπάς λίστα SOCIAL MEDIA Θεσσαλονίκη Ειδήσεις Ελλάδα\nΠροσήγαγαν στέλεχος του ΚΚΕ στα Σπάτα επειδή έσβηνε φασιστικά συνθήματα σε τοίχο έξω από σχολείο\nΣτο Αστυνομικό Τμήμα Σπάτων προσήγαγαν το στέλεχος του ΚΚΕ και δημοτικό σύμβουλο Σπάτων Αρτέμιδας Βασίλη Κουτρουμπίνη.\nΌπως μεταδίδει το 902.gr, η προσαγωγή του έγινε επειδή έσβηνε συνθήματα από συνθήματα έξω από σχολείο της περιοχής, με την αστυνομία να τον κατηγορεί για «φθορά ξένης περιουσίας».\nΜερικές ώρες αργότερα αφέθηκε ελεύθερος, ενώ στο μεταξύ παρέμβαση για την αναίτια κράτησή του έκανε στην ηγεσία του υπουργείου Προστασίας του Πολίτη ο Θανάσης Παφίλης, κοινοβουλευτικός εκπρόσωπος του ΚΚΕ.\n«Καταγγέλλουμε την προσαγωγή του στελέχους του ΚΚΕ και Δημοτικού Συμβούλου με την “Λαϊκή Συσπείρωση” στο Δήμο Σπάτων Αρτέμιδας, Βασίλη Κουτρουμπίνη.\nΤο αιτιολογικό της προσαγωγής ήταν ότι ο σύντροφος μας προκάλεσε φθορά ξένης περιουσίας επειδή έσβηνε συνθήματα της φασιστικής δολοφονικής οργάνωσης της Χρυσής Αυγής, που βρόμιζαν τους εξωτερικούς τοίχους του σχολείου. Συνθήματα μάλιστα που αναφέρονταν ενάντια στην χρήση μάσκας στα σχολεία, που προσπαθούσαν να στρέψουν τον αγώνα των μαθητών σε ρυάκια που στην ουσία βολεύουν και την ίδια την κυβέρνηση.\nΠροκαλεί τουλάχιστον η συγκεκριμένη πράξη του ΑΤ Σπάτων Αρτέμιδος, προκαλεί η αναίτια κράτηση του, την ώρα που οι δολοφόνοι της Χρυσής Αυγής κυκλοφορούν ακόμα ελεύθεροι.\nΠροκαλεί η προσπάθεια ποινικοποίησης της πολιτικής παρέμβασης του ΚΚΕ και της ΚΝΕ. Αυτοί που νομίζουν ότι με προσαγωγές, απειλές, κάνοντας πλάτη στην ουσία στην πολιτική που θέλει τα παιδιά μας στοιβαγμένα σαν τις σαρδέλες σε κοντέινερ και 25αρια τμήματα θα σταματήσουν την δράση των κομμουνιστών, πλανώνται οικτρά».\nΠροηγούμενο άρθροΚαταργούν το δρομολόγιο Σαρωνίδα – Ανάβυσσος – Παλαιά Φώκαια\nΕπόμενο άρθροΣυναγερμός για covid σε δομή του Λαυρίου


59ο ΦΚΘ: Ο Ματέο Γκαρόνε επιστρέφει στον κόσμο του εγκλήματος με έναν ταπεινό θρίαμβο ? νεα , ειδησεις || cinemagazine.gr\nΟ βραβευμένος Ιταλός σκηνοθέτης του «Γόμορρα» επιστρέφει με το μικρής κλίμακας, αλλά υποδειγματικό «Dogman». Ειδική προβολή στο 59ο Φεστιβάλ Κινηματογράφου Θεσσαλονίκης.\nΟ Ματέο Γκαρόνε, δυο φορές βραβευμένος με το Μέγα Βραβείο της Επιτροπής στο Φεστιβάλ Καννών για τα «Reality» (2012) και «Γόμορρα» (2008), επιστρέφει στη θεματική που ακριβώς μία δεκαετία πριν τον έκανε ευρέως γνωστό. Τότε με τα «Γόμορρα» η κλίμακα του εγχειρήματος ήταν σαφώς μεγαλύτερη, καθώς έχτιζε μια ανατριχιαστικά ρεαλιστική παλέτα της ιταλικής μαφίας. Τώρα με τον «Dogman» στρέφει το ενδιαφέρον του σε ακόμα μία αληθινή ιστορία εγκλήματος, που παρότι δε συγκρίνεται με τα έργα και τις ημέρες της διαβόητης Καμόρα, είχε καταφέρει εν έτει 1988 να σοκάρει με την αγριότητά της την ιταλική κοινή γνώμη.\nΟ τίτλος της ταινίας αναφέρεται στον Μαρτσέλο (Μαρτσέλο Φόντε), έναν κάπως κακομοίρη κακοποιό που διατηρεί κατάστημα φροντίδας σκύλων σε μια ξεχασμένη από θεό κι ανθρώπους γωνιά της Ρώμης. Παρά τις παρανομίες του, ο καχεκτικός Μαρτσέλο διατηρεί ψήγματα ανθρωπιάς, φροντίζει να τα έχει καλά με όλα τα μούτρα της πιάτσας και να περνά όσο γίνεται απαρατήρητος, έχοντας πάντα στο νου του και την κόρη του. Ωστόσο, βλέπει τη ζωή του να ασφυκτιά από την παρουσία του Σιμόνε (Εντοάρντο Πέσι), ενός πρώην πυγμάχου που τρομοκρατεί συστηματικά τη γειτονιά.\nΟ Γκαρόνε ανατέμνει τον ανθρωπάκο που καταφεύγει στη βία, ως απόρροια της καθολικής του συντριβής σε έναν κόσμο ολόπλευρης επιθετικότητας.\nΟ 49χρονος Γκαρόνε βασίζει την (αμβλυμμένη σε σχέση με τα αληθινά γεγονότα) πλοκή της ταινίας του στο μπλούλινγκ που δέχεται ο Μαρτσέλο και την εξερεύνηση των ορίων του. Με τα κουκιά της ιστορίας αναφορικά με τον πρωταγωνιστή και τον ανταγωνιστή να είναι στην πραγματικότητα μετρημένα, το «Dogman» φροντίζει να κάνει την υπέρβαση σε όλα τα υπόλοιπα επίπεδα. Ξεκινώντας από το location, αφού το μέρος στο οποίο έχει γυριστεί η ταινία είναι πραγματικά απίστευτο και ζέχνει αστική παρακμή, θυμίζοντας κάτι από το «Atlantic City» του Λουί Μαλ.\nΈπειτα είναι οι ταιριαστές ερμηνείες των Φόντε και Πέσι, οι οποίοι θα έπρεπε να πάρουν από τώρα σπίτι τους το βραβείο ανδρικής ερμηνείας, παρέα. Όλη η ταινία είναι πάνω τους και ο Γκαρόνε πράττει τα δέοντα ώστε να βγάλουν τον καλύτερο εαυτό τους. Αντίστοιχα όμως εκπληκτική δουλειά έχει γίνει στη φωτογραφία, η οποία μορφοποιεί ιδανικά το ύφος ενός δράματος που ψηλαφεί τα όρια της αξιοπρέπειας και εξετάζει την σπασμωδική απόπειρα ανάκτησης του όποιου εαυτού έχει απομείνει όταν κύματα βίας οδηγούν το άτομο στην απελπισία.\nΜε το «Dogman» ο Γκαρόνε καταφέρνει έναν ταπεινό θρίαμβο, ανατέμνοντας τον ανθρωπάκο που καταφεύγει στη βία ως απόρροια της καθολικής του συντριβής σε έναν κόσμο ολόπλευρης επιθετικότητας. Μάλιστα, το φιλμ του αυτό αποδεικνύεται θεαματικά πιο μαζεμένο σε σύγκριση με το φιλόδοξο αλλά ανισοβαρές «Παραμύθι των Παραμυθιών», ενώ χαρακτηρίζεται από μία αξιοπρόσεκτη λιτότητα σε κάθε σεκάνς, με την απουσία επιτήδευσης να έρχεται να τονίσει την θλιμμένη ωριμότητα και την τραχύτητα με την οποία ο Ιταλός σκηνοθέτης προσεγγίζει το ζοφερό του σύμπαν.\nΌμως πέρα από τα επιμέρους, αξίζει να παρατηρήσει κανείς δύο δομικές επιλογές του «Dogman». Αφενός την πληρότητα που προσδίδει στον χαρακτήρα του Μαρτσέλο ο κύκλος που σχηματίζουν η πρώτη σκηνή (στην οποία φροντίζει ένα εξαγριωμένο ροντβάιλερ) με την καθοριστική συνάντησή του με τον Σιμόνε λίγο πριν το φινάλε. Αφετέρου, στην καταληκτική σεκάνς, που με τις διάφορες κεκαλυμμένα παράδοξες λεπτομέρειές και την ονειρική της υφή έρχεται να σηκώσει την ταινία πολύτιμους πόντους πάνω από το γήινο επίπεδο μιας πολύ απλής πλοκής.\nΓιατί αυτό το κλείσιμο που επιλέγει ο Γκαρόνε είναι τόσο διακριτικά καθοριστικό και επισκοπικό, που αφήνει την κατάλληλη χαραμάδα ώστε να επικοινωνήσει στον θεατή την έκταση της πλήρους απομόνωσης του κεντρικού χαρακτήρα, ο οποίος είναι δέσμιος ενός γκετοποιημένου προαστιακού τοπίου που έχει ξύσει προ πολλού τον πάτο του βαρελιού.


Θωμάς Παπαδόπουλος (παλαίμαχος ποδοσφαιριστής): «Η Κοζάνη έχει δυναμική και πρέπει να φύγει απ’ το τοπικό πρωτάθλημα. Ο Αγάπιος Γαβριηλίδης κάνει τον αγώνα του, με τους ανθρώπους που τον πλαισιώνουν» (Βίντεο)\nO μιστερ-γκολ… Θωμάς Παπαδόπουλος, πρώην ποδοσφαιριστής της Κοζάνης, και νυν προπονητής του Εθνικού Βατερού μίλησε στην αθλητική εκπομπή «Σπορ Ραντεβού» του Top Channel, με τον Θ. Τέγο. «Η άνοδος στην Γ΄Εθνική θα κριθεί στα μεταξύ τους παιχνίδια (Κοζάνη-ΑΕΠ Καραγιαννίων)», σημειώνει μιλώντας για το φετινό πρωτάθλημα. Δείτε τι λέει για τη διοίκηση της Κοζάνης, και εάν του έγινε ποτέ πρόταση να αναλάβει κάποιο πόστο στην ομάδα. Απάντα γιατί ενώ του έγιναν προτάσεις δεν πήγε σε άλλη ομάδα μεγαλύτερης κατηγορίας. Για την αγαπημένη του ομάδα την Κοζάνη είπε: «Η Κοζάνη έχει δυναμική και πρέπει να φύγει απ’ το τοπικό πρωτάθλημα. Ο Αγάπιος Γαβριηλίδης κάνει τον αγώνα του, με τους ανθρώπους που τον πλαισιώνουν».\nΝέο κείμενο της Επιτροπής Συντονισμού Κατάληψης της Πολυτεχνικής Σχολής του Πανεπιστημίου Δ. Μακεδονίας – Γιατί συνεχίζουν την κατάληψη\nΌχι στις συγχωνεύσεις σχολών, τις αφομοιώσεις και τις καταργήσεις τμημάτων.\nΈνα πτυχίο ανά γνωστικό αντικείμενο και όχι πολλαπλή διάσπασή του σε πλήρως εξειδικευμένα προγράμματα.\nΑύξηση της κρατικής χρηματοδότησης ανά ίδρυμα (ΤΕΙ-ΑΕΙ ξεχωριστά).\nΜετά τις τελευταίες Γενικές Συνελεύσεις των τριών τμημάτων αποφασίσαμε συλλογικά να παλέψουμε για τα αιτήματα αυτά. Οι σύλλογοι, αδιαίρετοι, υπερψήφισαν όλες τις προτάσεις και αποφάσισαν να κινηθούν όλοι μαζί ενάντια στη συγχώνευση. Για αυτό το λόγο ζητάμε την έμπρακτη στήριξή σας.\nXριστουγεννιάτικη έκθεση, 8 – 14 Δεκεμβρίου, από το σύλλογο Γυναικών Κοζάνης\nXριστουγεννιάτικη έκθεση, 8 – 14 Δεκεμβρίου, από το σύλλογο Γυναικών Κοζάνης.\nAνοίγει, την Τρίτη 4/12, το “Casa downtown bar”, επί της οδού, Ειρήνης 10, στην Κοζάνη\nΑπό αύριο το πρωί Τρίτη 4 Δεκεμβρίου, σας περιμένουμε για καφέ στο νέο μας χώρο, “Casa downtown bar”, Ειρήνης 10, στην Κοζάνη. Μετά το άναμμα του Χριστουγεννιάτικου δέντρου στην κεντρική πλατεία, η διασκέδαση συνεχίζεται στο “Casa downtown dar”.\nΔιεύθυνση Δευτεροβάθμιας Εκπαίδευσης Κοζάνης: Εκκίνηση της Α’ Φάσης του 3ου Δρόμου Αγάπης, με σύνθημα ΄΄δώσε αγάπη & βρες τον δρόμο»\nΣελίδα 488 από 746


Το θέμα του 20% των φιλάθλων στα γήπεδα, που προέρχεται από την πρόταση του ΟΦΗ, δεν έχει εγκαταλειφθεί και παραμένει ανοιχτό το ενδεχόμενο να δούμε εφέτος κόσμο στις εξέδρες στα πλέι οφ.\nΕπί της ουσίας, ο Λευτέρης Αυγενάκης στις δηλώσεις που έκανε σε τηλεοπτική του συνέντευξη, δεν απέρριψε την πρόταση του ΟΦΗ γιατί πολύ απλά πρόταση δεν υπάρχει. Δηλαδή, έπεσε η ιδέα από την πλευρά του Ηλία Πουρσανίδη για 20% κόσμου στα γήπεδα, αλλά ετοιμάζεται ολοκληρωμένο το σχέδιο για να παρουσιαστεί στη Λίγκα και από εκεί να πάει στην κυβέρνηση για την οριστική απάντηση.\nΟ ΟΦΗ δεν έκανε στον «αέρα» τη συγκεκριμένη πρόταση χωρίς να γίνει η σχετική επεξεργασία. Και από εκείνη τη τηλεδιάσκεψη έως και σήμερα, οι άνθρωποι της ομάδας δουλεύουν πυρετωδώς ακριβώς πάνω σε αυτό. Πώς θα πάει ο κόσμος στο γήπεδο, πού θα κάθεται, τι απόσταση θα υπάρχει με τους άλλους φιλάθλους και γενικά όλα όσα αφορούν το υγειονομικό πρωτόκολλο. Η πρόταση αυτή θα παρουσιαστεί στη Super League για να τη δουν όλες οι ομάδες και να δώσουν το «οκ» ώστε στη συνέχεια να πάει στην κυβέρνηση για να παρθεί η τελική απόφαση.\nΤο 20% ακόμα και εφέτος δεν έχει εγκαταλειφθεί και ο ΟΦΗ δουλεύει πάνω σε αυτό. Για να απορριφθεί, για παράδειγμα, από πλευράς Πολιτείας η πρόταση θα πρέπει να υπάρχει πρώτα πρόταση, με ολοκληρωμένο το πλάνο και πώς αυτή θα λειτουργήσει. Τη δεδομένη χρονική στιγμή τα πράγματα βρίσκονται στην τελική τους ευθεία από την κρητική ομάδα ώστε να γίνει η σχετική παρουσίαση στον συνεταιρισμό και από εκεί και πέρα να αποφασιστούν τα επόμενα βήματα.\nΟ Αυγενάκης δεν «έκλεισε την πόρτα» στον ΟΦΗ και στο περίφημο 20% γιατί πολύ απλά δεν έχει στα χέρια του το πλάνο που έχουν στο μυαλό τους οι άνθρωποι του Ομίλου.\nΟπότε, με τα τωρινά δεδομένα το να δούμε κόσμο στις εξέδρες (έστω το 20%) στα εφετινά πλέι οφ, δεν έχει αποκλειστεί σαν ενδεχόμενο. Έστω κι αν αυτό γίνει σε κάποια ματς σαν test event για την επόμενη περίοδο.\nΑυτό θα βοηθήσει τις ομάδες και στα εισιτήρια διαρκείας ώστε βάσει αυτής της πρότασης -και το πώς θα εξελιχθεί στην πράξη- να κάνουν τα πλάνα τους για την επόμενη περίοδο.\nΕν κατακλείδι, το όλο θέμα παραμένει ανοιχτό και από τη στιγμή που εκκρεμεί η κατάθεση της ολοκληρωμένης πρότασης από την κρητική ΠΑΕ, θα έχει ενδιαφέρον ό,τι θα ακολουθήσει.\nΟ Κωφίδης και ο Βάβουλας θυμούνται το ιστορικό 4-5


Τριάντα τέσσερα χρόνια συμπληρώνονται σήμερα από την ιστορική (πρώτη) νίκη του ΠΑΣΟΚ στις εθνικές εκλογές του 1981, με τον Ανδρέα Παπανδρέου να κάνει την «μεγάλη αλλαγή» κερδίζοντας το 48,06% του εκλογικού σώματος, ενώ τότε ο ΣΥΡΙΖΑ δεν βρισκόταν καν στον πολιτικό χάρτη.\nΤις εκλογές της 18ης Οκτωβρίου 1981, που διεξήχθησαν από την κυβέρνηση του Γ. Ράλλη, τις κέρδισε ο Ανδρέας Παπανδρέου, με ευρεία κοινοβουλευτική πλειοψηφία. Στη Βουλή τότε μπήκαν μόνο τρία κόμματα που έλαβαν:\nΤο ΠΑΣΟΚ με 48,07% κατέλαβε 172 έδρες, η ΝΔ με 35,87% των ψήφων κατέλαβε 115 έδρες και το ΚΚΕ με 10,93% 13 έδρες. Τα υπόλοιπα κόμματα που συμμετείχαν δεν κατάφεραν να εκλέξουν κανένα βουλευτή, ενώ ο «πατέρας» του σημερινού ΣΥΡΙΖΑ, το ΚΚΕ Εσωτερικού με τον Λεωνίδα Κύρκο, έλαβε 1,37% και δεν κατόρθωσε να μπει στη Βουλή.\nΗ πρώτη πολιτική συγκέντρωση έγινε στις 5 Σεπτεμβρίου στην Πάτρα από τον Α. Παπανδρέου ανοίγοντας την αυλαία. Η ΝΔ έκανε την πρώτη μεγάλη συγκέντρωση της στις 20 Σεπτεμβρίου στην Θεσσαλονίκη, Σε αυτές τις προεκλογικές ομιλίες της ΝΔ ειπώθηκε το ιστορικό «Δεν θέλω ου» από τον Γεώργιο Ράλλη αλλά και το γνωστό σύνθημα του ΠΑΣΟΚ Αλλαγή. Η πρώτη προεκλογική ομιλία του ΚΚΕ ήταν στον Βόλο αντίστοιχες ομιλίες έγιναν και από το ΚΟΔΗΣΟ-ΚΑΕ αλλά και την ΕΔΗΚ.\nΟ απελευθερωτής Γεώργιος Παπανδρέου\nΌπως έγραφε ο διεθνής τύπος και όπως συνομολογήθη από κάθε πολιτική και κονωνική πλευρά, οι εκλογές της 18.10.1981 υπήρξαν ένα «πρότυπο γνησιότητας και ειλικρίνειας της εκφράσεως του Ελληνικού Λαού».\nΤην ίδια ημέρα πραγματοποιήθηκαν και οι εκλογές για την Ευρωβουλή, που και αυτές διεξήχθησαν με απολύτη ομαλότητα. Δυτικό πρακτορείων εγραφε » οι εκλογές πραγματοποιήθηκαν κατά μοναδικόν και άψογο τρόπον» γιατί «υπήρχαν πολλά και λεπτά θέματα να αντιμετωπιστούν.»


Η εφημερίδα του Βαλτινού: Ο προπονητής Στέφανος Ψύχος\nΟ προπονητής Στέφανος Ψύχος\nΤον συγχωριανό μας Στέφανο Ψύχο ως προπονητή ποδοσφαίρου της Ένωσης Δροσερού-Μουριάς είχε ως φιλοξενούμενο η εφημερίδα "΄Ερευνα" στο φύλο της Τρίτης 5 Νοεμβρίου.\nΣυγκεκριμένα στη στήλη «Σε 3+1 ΕΡΩΤΗΣΕΙΣ» ο Στέφανος Ψύχος δήλωσε «Ικανοποιημένος από την πορεία» και απάντησε στις ερωτήσεις του Γρηγόρη Καραμπούλα.\nΜετά το Δενδροχώρι, το Βαλτινό και τον Πρόδρομο την τρέχουσα σεζόν εργάζεται στην Ένωση Δροσερού-Μουριάς. Ο Στέφανος Ψύχος έχει την ευθύνη της τεχνικής ηγεσίας των «μπλε» με τον 28χρονο γυμναστή να παρουσιάζει ένα αξιόμαχο σύνολο.\nΠως πήρε την απόφαση να εργαστεί στην Ένωση;\nΤο καλοκαίρι μου έγινε μια πολύ καλή πρόταση από τον κ. Καλύβα ο οποίος μου εξήγησε το πλάνο της ομάδας. Στο ρόστερ υπάρχουν νεαροί ποδοσφαιριστές οι οποίοι πλαισιώνονται από 2-3 έμπειρους παίκτες και οι οποίοι εργάστηκαν στα προηγούμενα χρόνια με έμπειρους προπονητές. Οπότε δεν το πολυσκέφτηκα και έδωσα τα χέρια.\nΓια την μέχρι τώρα πορεία;\nΕγώ προσωπικά είμαι ικανοποιημένος από τα παιδιά αλλά και από τη διοίκηση. Υπάρχει συμμετοχή στις προπονήσεις και μέρα με τη μέρα βλέπω βελτίωση, κάτι που φαίνεται και στον αγωνιστικό χώρο. Το σημαντικό είναι πως υπάρχει καλή οργάνωση και όλοι προσπαθούν για το καλό της Ένωσης.\nΓια το ματς με τον ΑΟ Τρίκαλα;\nΚαταρχάς ήταν τιμή μας που αντιμετωπίσαμε τον ιστορικό ΑΟΤ. Η αλήθεια είναι πως οι «κυανέρυθροι» είναι παραπάνω επίπεδα από τις ομάδες της Α 1 και καλό θα είναι να επιστρέψουν σύντομα στις επαγγελματικές κατηγορίες, κάτι που είναι ευχή όλων των υγειών φιλάθλων. Όσο αφορά το ματς πιστεύω ότι σταθήκαμε αρκετά καλά και οι παίκτες ευχαριστήθηκαν αυτό το πολύ σημαντικό ματς γι’ αυτούς.\nΓια το τι σκέφτεται μελλοντικά;\nΑυτή τη στιγμή με ενδιαφέρει να έχουμε μια καλή πορεία με την Ένωση. Μου αρέσει παράλληλα να εργάζομαι με μικρά παιδιά και θεωρώ σημαντικό που δουλεύω στην ακαδημία της Δήμητρας. Τα μικρά παιδιά είναι το μέλλον του ποδοσφαίρου και θα πρέπει να δώσουμε βάση σ’ αυτό.\nΑνώνυμος Νοεμβρίου 13, 2013\nmpavo stefane kali arxi


Πιο αποτελεσματικό τρόπο για την απώλεια βάρους, Κεντρική πλοήγηση\nΠιο αποτελεσματικό τρόπο για την απώλεια βάρους\nΟι επιλογές περιλαμβάνουν την κατανάλωση λιγότερων υδατανθράκων ή λιπαρών, το να τρώτε περισσότερη πρωτεΐνη, το να τρώτε πιο συχνά, να καταναλώνετε μικρότερες μερίδες, να τρώτε περισσότερες φυτικές ίνες, να γίνετε χορτοφάγος, να περάσετε από τα επεξεργασμένα δημητριακά σε εκείνα της ολικής άλεσης και άλλες πολλές. Ωστόσο από όλες τις διαθέσιμες επιλογές, ποια είναι η περισσότερο αποδοτική; Με άλλα λόγια αν είχατε μόνο το δικαίωμα για μια αλλαγή, ποια θα ήταν αυτή; Πριν απαντήσουμε στο ερώτημα αυτό, ας ορίσουμε πρώτα το τι σημαίνει «αποδοτική». Προφανώς μια αλλαγή στην δίαιτα θα πρέπει πάνω από όλα να οδηγήσει σε απώλεια βάρους όταν εκτελείται με τον σωστό τρόπο.\nΑδυνάτισμα χωρίς δίαιτα Πώς να χάνεις κιλά με 10 απλά κόλπα Εμείς είδαμε προσεκτικά τι λένε οι ειδικοί και διαπιστώσαμε ότι υπάρχουν 10 στοιχεία που συναντάμε σε όλες τις γνωστές επιτυχημένες δίαιτες. Επειδή ποτέ δεν ξεκινάμε κάτι χωρίς μελέτη από πριν! Μείωση ζάχαρης και όχι λιπαρών. Το σώμα αποθηκεύει την περιττή ζάχαρη των υδατανθράκων.\nΑκόμη και πιο αποτελεσματικό τρόπο για την απώλεια βάρους βελτιωμένη εκπαίδευση, τέτοια διατροφή δεν θα σας επιτρέψει να χάσετε βάρος. Αλλά αν αντικαταστήσετε τόσο βαρύ, αφαιρώντας όλες τις ηθικές δυνάμεις, τη λέξη "δίαιτα", τότε το πρόβλημα του πώς να χάσετε βάρος αποτελεσματικά δεν γίνεται τόσο οδυνηρό. Θα είναι πολύ πιο αποτελεσματική η αλλαγή της προσέγγισης στη διατροφή.\nΈχοντας ξοδέψει πολλά χρήματα και χρόνο, συνειδητοποίησα ότι όλα αυτά δεν μου έφεραν πιο αποτελεσματικό τρόπο για την απώλεια βάρους επιθυμητό αποτέλεσμα!\nΩ, ένα θαύμα! Το πέτυχαν! Μπορώ να υγιή απώλεια βάρους για την εβδομάδα για μένα ότι, χάρη στην τεχνική μου μέσα σε 3 εβδομάδες έχασε ανώδυνα τα 19 κιλά.\nΑναφέρετε συνοπτικά πιο αποτελεσματικό τρόπο για την απώλεια βάρους μυστική διατροφή μου. Χάρη σε αυτήν, η ερώτηση "Πώς να χάσετε βάρος κατά 5 κιλά σε ένα μήνα;" θα αφαιρεθεί, δεδομένου ότι θα έχετε την ευκαιρία να χάσετε βάρος κατά 10 κιλά ή περισσότερο, ανάλογα με τη θέληση και την επιθυμία σας. Μυστική δίαιτα: Εντελώς απορρίψτε: από τηγανητά, καπνιστά, σοκολάτα, φυσικά αλκοόλ, προϊόντα αλεύρου, συμπεριλαμβανομένου του ψωμιού.\nΕπιτρέπεται να φάει ψωμί σίκαλης με μέτρο. Σταματήστε τη ζάχαρη. Μετά από όλα, επιβραδύνει τη διαδικασία της σπατάλης ενέργειας και συσσωρεύεται στο σώμα μας, ειδικά στις πλευρές. Η ζάχαρη μπορεί να αντικατασταθεί με μέλι. Και τα γλυκά τσαγιού πρέπει να αντικαθίστανται από ξηρούς καρπούς. Καταναλώστε περισσότερα γαλακτοκομικά προϊόνταπ. Χρησιμοποιήστε περισσότερες ίνες.\nΚαταναλώστε περισσότερο των λαχανικών, εξαιρώντας ένα μόνο λαχανικό - αυτό είναι πατάτες, καθώς είναι ένα προϊόν πολύ υψηλής θερμιδικής αξίας! Εστίαση στα λαχανικά στα τρόφιμα που απολαμβάνετε περισσότερο από τις πατάτες, όπως τα καρότα ή τα τεύτλα. Αν δεν μπορείτε να απορρίψετε πλήρως τις πατάτες, μειώστε σημαντικά τη χρήση τους. Καταναλώστε περισσότερο πρωτεΐνη. Αυτά είναι το κρέας, τα αυγά, τα γαλακτοκομικά προϊόντα. Σας συνιστώ επίσης ένα βραδινό δείπνο με τυρί cottage με φρούτα ή κεφίρ.\nΕπικεντρωθείτε υγιή ύπνο και πηγαίνετε νωρίς στο κρεβάτι. Συνιστάται - - η καλύτερη ώρα για ύπνο και το βράδυ σίγουρα δεν θα θέλετε να φάτε. Ένα σημαντικό σημείο! Μην τρώτε το βράδυ.\nCreated with Sketch. Και σχεδόν όλα τους θα έχουν από μια διαφορετική άποψη σχετικά με το ποια είναι η καλύτερη δίαιτα για απώλεια βάρους. Κάποιοι υποστηρίζουν πως οι χαμηλές σε λιπαρά δίαιτες είναι η σωστή λύση, άλλοι επιμένουν πως οι υδατάνθρακες, η ζάχαρη ή η γλουτένη είναι τα μικρά σατανικά ξωτικά που στενεύουν τα ρούχα σας κάθε βράδυ ενώ κοιμάστε. Μια εξίσου δημοφιλής προσέγγιση, είναι το μέτρημα των θερμίδων. Βέβαια, από την άλλη, η διαλείπουσα νηστεία είναι η νέα τάση της εποχής που ασπάζονται ολοένα και περισσότεροι.\nΈχετε ένα σνακ με φρούτα ή το ποτό kefir 3 ώρες πριν από τον ύπνο. Αν δεν υπάρχει χρόνος για να κάνετε τις ασκήσεις, κάντε έμφαση στο περπάτημα, πιο αποτελεσματικό τρόπο για την απώλεια βάρους φορές την εβδομάδα, αρνούνται να ταξιδέψουν με αυτοκίνητο και να περπατήσουν με τα πόδια στο σπίτι.\nΩμή απώλεια λίπους κακάο\nΑμυλοείδωση - ententiki.com\n11 τρόποι απώλειας βάρους για πρωτάρες - ententiki.com


Bloomberg: Δεδομένη η ελάφρυνση του ελληνικού χρέους | ΤΟ ΠΟΝΤΙΚΙ\nΜειώθηκε στα 84 δισ. ο δανεισμός των ελληνικών τραπεζών από τον ELA\n15.9.2015 / ΤΟ ΠΟΝΤΙΚΙ WEB\nΣήμερα όμως, μία παρόμοια έρευνα, δείχνει ότι το 94% των ερωτώμενων θεωρούν όχι απλά πιθανή την απομείωση του χρέους, αλλά κάτι σαν δεδομένο. Η δημοσκόπηση του Bloomberg χρησιμοποίησε το ίδιο δείγμα οικονομολόγων που είχε χρησιμοποιήσει και τον Ιούλιο.\nΑπό τη στιγμή που η διαγραφή μέρους του χρέους δεν είναι πιθανή, η απομείωση θα γίνει με «χαμηλότερο επιτόκιο, διακοπές επιτοκίου, περίοδο χάριτος στις προθεσμίες πληρωμής» λέει στο πρακτορείο ο Ralf Weidenmann, οικονομολόγος στην Vontobel Asset Management AG στη Ζυρίχη.\nΟι συζητήσεις για την ανακούφιση του χρέους θα ξεκινήσουν αμέσως μετά την πρώτη αναθεώρηση του νέου προγράμματος και είναι πιθανό να γίνει τον Οκτώβριο, είπε στο πρακτορείο ο Έλληνας υπουργός Οικονομικών.


Η μη αναμενόμενη –σε τόσο υψηλά ποσοστά- άνοδος της τιμής του ευρώ, η πρώτη που μετά την πτώση του ως «αποθεματικού νομίσματος» ξεπερνά το όριο των 1,20 δολαρίων- προβληματίζει κατά βάση τους ευρωπαίους οικονομικούς αναλυτές.\nΠρόκειται για μiα άνοδο του «ενιαίου» σε σχέση με το δολάριο γύρω στο 10% μέσα στο καλοκαίρι και 14% από την αρχή του χρόνου. Άνοδο που απαιτεί την εξήγησή της καθώς λίγους μήνες πριν κυριαρχούσε το εντελώς αντίστροφο. Οι πολλαπλοί δείκτες υποδηλώνουν ότι οι επενδυτές είναι πιο θετικοί για το ευρώ απ’ ό,τι ήταν για πολλά χρόνια και όλα δείχνουν ότι το «ενιαίο νόμισμα» της ευρωζώνης θα «ξανακαθήσει στο θρόνο» του σημαντικότερου –μετά το δολάριο φυσικά- αποθεματικού νομίσματος που διατηρούσε μέχρι το 2009 και λίγο πριν ξεσπάσει η κρίση της ευρωζώνης.\nΔύο βασικές εξηγήσεις\nΠραγματικά οι διεθνείς αναλυτές συντείνουν σε δύο βασικά εξελίξεις ως αιτίες αυτής της ανόδου: Η πρώτη είναι η απότομη μείωση του κινδύνου διάλυσης του ενιαίου νομίσματος, μετά την ήττα των ευρωσκεπτικιστών υποψηφίων στις ολλανδικές και τις γαλλικές εκλογές στις αρχές του τρέχοντος έτους. Η δεύτερη είναι η απροσδόκητη βελτίωση των προοπτικών ανάπτυξης της ευρωζώνης. Η ΕΚΤ την Πέμπτη αύξησε τις προβλέψεις ανάπτυξης στο 2,2% φέτος. Πρόκειται γι’ αυτό που οι οικονομολόγοι ονομάζουν «θεμελιώδη μεγέθη» που δεν μπορούν να αμφισβητηθούν. Και οι δύο αυτοί παράγοντες θεωρείται ότι καθιστούν τους επενδυτές πιο πρόθυμους να κρατήσουν περιουσιακά στοιχεία που εκφράζονται σε ευρώ, συμβάλλοντας στη δύναμη του νομίσματος.\nΤα πρώτα περιουσιακά στοιχεία βέβαια είναι τα ομόλογα των τραπεζών της ευρωζώνης. Ήδη από το 2010 και μέσα στην καρδιά της κρίσης της ευρωζώνης οι διεθνείς επενδυτές χρήματος και νομισμάτων είχαν σταματήσει να ασφαλίζουν τις τοποθετήσεις τους σε ευρώ με ασφάλιστρα αντιστάθμισης κινδύνου. Περίεργο από πρώτης απόψεως. Ίσως βέβαια η πλέον σοβαρή «αντιστάθμιση» ήταν η συμμετοχή του ΔΝΤ στο πρώτο παραδειγματικό πρόγραμμα «διάσωσης» της ευρωζώνης. «Κάτι ήξεραν» και γνώριζαν όλοι αυτοί.\nΗ αλήθεια είναι ότι τα τελευταία χρόνια και με την απειλή διάλυσης της ευρωζώνης η αποθεματική ικανότητα του ευρώ -δηλαδή σε ποιες ποσότητες οι διάφορες χώρες και οι επενδυτές χρήματος ανταλλάσσουν συνάλλαγμα, άλλο νόμισμα με ευρώ- είχε σημαντικά υπονομευτεί. «Αν είστε διαχειριστής αποθεματικών, ας πούμε στην Ασία, θα σκεφτόσαστε διπλά να επενδύσετε πολύ μακροπρόθεσμα σε ένα νόμισμα που πιθανόν να μην υπάρχει σε πέντε χρόνια», είχε δηλώσει ο Νταβάλ Τζόσι, επικεφαλής της ευρωπαϊκής στρατηγικής στην BCA Research (επενδυτική τράπεζα).\nΜία μακροχρόνια επιδίωξη…\nΗ Ευρωπαϊκή Ένωση έχει εδώ και καιρό –βέβαια- επιδιώξει έναν μεγαλύτερο ρόλο στις παγκόσμιες αγορές χρήματος. Από τη δεκαετία του 1960, ο κ. Βαλερί Ζισκάρ ντ” Εστέν, τότε υπουργός Οικονομικών της Γαλλίας, διαμαρτυρήθηκε για το «υπερβολικό προνόμιο» του δολαρίου των ΗΠΑ ως κυρίαρχου αποθεματικού νομίσματος. Μετά το λανσάρισμά του πριν από 18 χρόνια, το ενιαίο νόμισμα έφθασε στο υψηλότερο επίπεδο των 1,60 δολαρίων το 2008. Ωστόσο, το νόμισμα έχει χάσει έδαφος ακόμα και μετά το τέλος της κρίσης του δημόσιου χρέους το 2012. Το μερίδιό του στον ημερήσιο κύκλο εργασιών στις αγορές συναλλάγματος μειώθηκε από 39% το 2010 σε 31% το 2016, σύμφωνα με την Τράπεζα Διεθνών Διακανονισμών. Η Ευρωπαϊκή Κεντρική Τράπεζα εκτιμά ότι το μερίδιο των διεθνών ομολόγων σε ευρώ μειώθηκε από 29,3% το 2004 σε 22% στο τέλος του περασμένου έτους. Το πρώτο τρίμηνο του έτους, ελαφρώς λιγότερο από το 20% των παγκόσμιων επίσημων συναλλαγματικών αποθεμάτων τηρήθηκαν σε ευρώ, σύμφωνα με το Διεθνές Νομισματικό Ταμείο. Στο αποκορύφωμά του, το 2009, το μερίδιο του ευρώ στα διεθνή αποθέματα έφτασε το 28% περίπου.\nΗ άνοδος του ευρώ και το αυξημένο «κύρος» του παγκόσμιου αποθεματικού νομίσματος διευκολύνει τις ευρωπαϊκές επιχειρήσεις στο να δανείζονται κεφάλαια, κάτι που χρόνια κάνουν οι αμερικάνικες επιχειρήσεις. Βέβαια το «ατού» του αποθεματικού νομίσματος είναι κάτι που οι ΗΠΑ κατοχυρώνουν όχι μόνο οικονομικά αλλά στη βάση του γενικότερου γεωπολιτικού τους ρόλου και ως απόρροια του αναμφισβήτητου… δεδομένου ότι αποτελούν έναν ενιαίο εθνικό κρατικό σχηματισμό (σε αντίθεση με την ΕΕ). Οι Ευρωπαίοι, παρ’ όλα αυτά, δεν δείχνουν να… πετούν και τη σκούφια τους από το ανοδικό κατόρθωμα του «ενιαίου» νομίσματός τους.\n…Με πολλούς αστερίσκους\nΩς προς την ανταγωνιστικότητα των ευρωπαϊκών εμπορευμάτων στις διεθνείς αγορές, κάτι τέτοιο θα μπορούσε να το κατανοήσει και ένας «μη ειδικός» περί τα οικονομικά, καθώς οι τιμές των ευρωπαϊκών εξαγωγών αυξάνονται και γίνονται πιο ακριβές. Και η εξυπηρέτηση του ευρωπαϊκού δημοσιονομικού χρέους γίνεται πιο ακριβή επίσης. Ειδικά για τις χώρες του Νότου αυτό το διπλό χτύπημα στη δημοσιονομική τους πολιτική και τα εμπορικά τους ισοζύγια ήδη καταγράφεται. Πιο πολύπλοκη και δύσβατη σε εξηγήσεις είναι η στάση της ΕΚΤ και του… σούπερ επικεφαλής της. Ο οποίος συνέστησε στις «αγορές» νομισμάτων να σταματούν –επί της ουσίας- να στηρίζουν και να στοιχηματίζουν σε μία περαιτέρω άνοδο! Σίγουρα μετρούν στην αντίδρασή του οι παραπάνω επιπτώσεις, αλλά υπάρχει και κάτι παραπάνω…\nΧαλαρότητα υπό… πίεση\nΕίναι φανερό ότι, αντίστροφα με τις εξαγωγές, οι εισαγωγές μη ευρωπαϊκών εμπορευμάτων γίνονται πιο φτηνές –το πετρέλαιο αποτελεί μία άλλη υποενότητα- μέσα στην ευρωζώνη και κάτι τέτοιο ρίχνει περισσότερο τον πληθωρισμό. Ανατρέπεται με αυτό τον τρόπο μία βασική στόχευση της ΕΚΤ, που είναι η πληθωριστική τόνωση της ευρωπαϊκής οικονομίας και μάλιστα σε μια περίοδο που η ίδια η ΕΚΤ ανακοίνωνε άνοδο των ρυθμών ανάπτυξης, όπως αναφέρθηκε πιο πάνω. Ο ίδιος ο Ντράγκι είχε δηλώσει πως η ευρωζώνη δεν βρίσκεται πια σε μια ζώνη χαμηλού πληθωρισμού και μάλιστα ήταν αρκετά «χαλαρός» στην πρόσφατη συνέντευξη που έδωσε –και πολύ φειδωλός επίσης στις δεσμεύσεις- για το αν, πότε και πόσο θα αρχίσει να αποσύρεται το ευρωπαϊκό πρόγραμμα ποσοτικής χαλάρωσης. Και σε ποιο βαθμό φυσικά θα συντονιστεί με ανάλογες (;) κινήσεις της αμερικάνικης ομοσπονδιακής τράπεζας. Έχουν ξεκινήσει εξάλλου οι προβλέψεις και τα στοιχήματα των οίκων. Μία τέτοια συνεπώς «απρόσμενη» θετική εξέλιξη για το κοινό νόμισμα υποχρεώνει τον ψύχραιμο κατά τα άλλα Ντράγκι να κάνει κινήσεις σε ένα πλαίσιο κάθε άλλο παρά «χαλαρό».\nΗ αμερικάνικη οικονομική επιθεώρηση Bloomberg, αποτιμώντας την άνοδο του ευρώ, προτείνει στην ΕΚΤ και στον Ντράγκι να σταματήσουν να ασχολούνται με τη συναλλαγματική πολιτική («να αποδεσμευτούν από τα νομισματικά κίνητρα») και να μη σκεφτούν να κρατήσουν «το ευρώ τεχνητά χαμηλά ενώ η ευρωπαϊκή οικονομία αναπτύσσεται». Να σταματήσει να λειτουργεί η ΕΚΤ ως κεντρική τράπεζα «υπό περιορισμό» και να προχωρήσει στη γενναία αγορά κρατικών ομολόγων –που είναι βέβαια προγραμματισμένη- και ειδικά –ποιων άλλων;- των γερμανικών. Να πάψουν ΕΚΤ και Ντράγκι δηλαδή να τους απασχολεί η συναλλαγματική ισοτιμία του ευρώ και να επικεντρωθούν στο βασικό νομισματικό πρόβλημα της ευρωζώνης (που για μας είναι αντανάκλαση του πολιτικού προβλήματος της… ΕΕ). Ως τότε προτείνεται μία αμερικάνικου τύπου «χαλαρότητα» καθώς η «πρόσφατη ανατίμηση του ευρώ έναντι του δολαρίου μάς λέει ότι οι επενδυτές αισθάνονται όλο και πιο αισιόδοξοι για την προοπτική της οικονομίας της ευρωζώνης να σταθεί ισότιμα απέναντι στην οικονομία των ΗΠΑ. Είναι απόλυτα δίκαιο οι ΗΠΑ να απολαύσουν τα οφέλη από ένα φθηνότερο νόμισμα – κάτι που περιλαμβάνει και πιο ανταγωνιστικές εξαγωγές». Επιχαίρουν συνεπώς οι Αμερικάνοι με την άνοδο του ευρώ γιατί έχουν τους λόγους τους.\nΤο θέμα βέβαια είναι ποιους ακριβώς «Αμερικάνους» εκφράζει το Βloomberg…


Φρίκη από τις αποκαλύψεις Τουρκάλας ηθοποιού: «Ο πατέρας μου με βίαζε από 15 ετών» - Εφημερίδα Γνώμη Υπεύθυνη ενημέρωση\nΦρίκη από τις αποκαλύψεις Τουρκάλας ηθοποιού: «Ο πατέρας μου με βίαζε από 15 ετών»\n9 Ιουλίου 2021 20:28\nΦρίκη και αποτροπιασμό προκαλεί η υπόθεση σεξουαλικής κακοποίησης πολύ γνωστής ηθοποιού από την Τουρκία, της Μελίσα Ντονγκέλ, από τον ίδιο της τον πατέρα.\nΗ 21χρονη ηθοποιός, που πρωταγωνιστεί στη σειρά Elif η οποία προβάλλεται και στην Ελλάδα, αποκάλυψε ότι ο πατέρας της την βίαζε και την χτυπούσε, από τα 15 της χρόνια.\nΣύμφωνα με τις περιγραφές της γυναίκας, η μητέρα της δυσπιστούσε, στην αρχή, απέναντι στην κόρη της. Όταν συνειδητοποιήσε την αλήθεια, είπε αρχικά στη Μελίσα να μην αποκαλύψει τίποτα σε κανέναν.\nΗ ηθοποιός μίλησε ανοικτά για το φρικτό της παρελθόν με αφορμή την προσπάθεια της να διεκδικήσει από τον πατέρας της την κηδεμονία της ανήλικης αδερφής της.\nΟ πατέρας – «τέρας» βρίσκεται στη φυλακή, τα τέσσερα τελευταία χρόνια, εκτίοντας ποινή για την κακοποίηση στην οποία προέβη τόσο σε βάρος της κόρης όσο και της συζύγου του.\nΈνα νέο #MeToo έχει ανθίσει στην Τουρκία με σκοπό την καταπολέμηση της σεξουαλικής βίας, τη στιγμή που πολλές γυναίκες-θύματα βιασμού σιωπούν.\nΗθοποιοί στην Τουρκία έχουν αρχίσει να εκθέτουν δημοσίως τις εμπειρίες τους ώστε να παρακινήσουν και άλλες γυναίκες να ανοιχτούν και να μιλήσουν.\nΗ ηθοποιός Hafsanur Sancaktutan αποκάλυψε, πριν από λίγο καιρό, ότι έπεσε θύμα σεξουαλικής κακαοποίησης από τον παππού της. Άλλη μία γνωστή ηθοποιός της τουρκικής τηλεόρασης, η Σεράι Καγιά αποκάλυψε ότι φίλος του πατέρα της είχε ασελγήσει σε βάρος της.\nΟ πατέρας της Ντονγκέλ συνελήφθη και φυλακίστηκε όσο η νεαρή ηθοποιός δεχόταν ψυχολογική υποστήριξη, για ένα μεγάλο χρονικό διάστημα, ώστε να ξεπεράσει το τραύμα που της άφησε η εφιαλτική εμπειρία κακοποίησης από τον πατέρα της.\n«Ποτέ δεν σκέφτηκα να γίνω ηθοποιός. Ήθελα να γίνω ψυχολόγος. Η ζωή όμως με οδήγησε στην υποκριτική», είχε δηλώσει σε συνέντευξή της η Ντονγκέλ.\nΑυτό που επιθυμεί τη δεδομένη στιγμή είναι να πάρει την επιμέλεια της 17χρονης αδερφής της και να ξεπεραστούν τα όποια γραφειοκρατικά εμπόδια. Η μητέρα της νεαρής ηθοποιού ζει στη Ρωσία, ενώ ο πατέρας της διετείνεται πως η Ντονγκέλ δεν θα πρέπει να πάρει την κηδεμονία λόγω «κακής ζωής».\nΣε συνέχεια των συγκλονιστικών αποκαλύψεων, πλήθος καλλιτεχνών σπεύδει να στηρίξει την Ντόνκελ, δημόσια με το hashtag #YalnızDeğilsınMelisaDöngel (Μελίσα Ντονγκέλ δεν είσαι μόνη), ζητώντας παράλληλα την αλλαγή της νομοθεσίας για τις υποθέσεις κακοποίησης.\nΣχετικά θέματαΑΠΟΚΑΛΥΨΕΙΣΒΙΑΣΜΟΣΠΑΤΕΡΑΣΤΟΥΡΚΑΛΑ ΗΘΟΠΟΙΟΣΦΡΙΚΗ\nΑνησυχία για την εξάπλωση της παραλλαγής Δέλτα στη Γαλλία: Η επιστημονική επιτροπή προειδοποιεί ότι ίσως χρειαστεί να εμβολιαστεί το 95% του πληθυσμού\nΑυστρία: Επιμένει η κυβέρνηση στη χαλάρωση των μέτρων παρά την εξάπλωση της μετάλλαξη Δέλτα\nΠάτρα: Ελεύθερος χωρίς όρους ο Πατρινός που κατηγορήθηκε για βιασμό\nΗράκλειο Κρήτης: Μεθυσμένος συγγενής αποπειράθηκε να βιάσει 55χρονη!\nΤραγωδία στην Ξάνθη: Πατέρας παρέσυρε και σκότωσε τον γιο του με την αλωνιστική μηχανή\nΘρήνος στη Μυρσίνη: Τραγικός θάνατος για τον 36χρονο Ανδρέα Νίκα, πατέρα ενός παιδιού\nΠάτρα- ΣΟΚ: Κρατούσε κλειδωμένη 20χρονη επί πέντε μήνες σπίτι του\n25 Σεπτεμβρίου 2021 18:57


Uncategorized – Επιμελητήριο Αιτωλοακαρνανίας\n16 Μαΐου, 2022 - Κατηγορία Newsletter‚ Uncategorized‚ Επικαιρότητα By Lampros Lois Comment off\nOνομάζομαι Βέργος Στέργιος και είμαι Υποψήφιος Διδάκτορας του Τμήματος Διοίκησης Επιχειρήσεων του Πανεπιστημίου Αιγαίου. Στα πλαίσια της διατριβής μου με τίτλο ” Στρατηγικές διαχείρισης των συνεπειών της πανδημίας Covid-19 από μικρομεσαίες επιχειρήσεις” σας παρακαλώ να απαντήσετε στο παρακάτω ερωτηματολόγιο μέσω του συνδέσμου που αναγράφεται. Το ερωτηματολόγιο είναι ανώνυμο και παρακαλώ να απαντηθούν όλες οι ερωτήσεις […]\n29 Μαρτίου, 2022 - Κατηγορία Uncategorized‚ Διαγωνισμοί - Προμήθειες By ΒΑΣΙΛΕΙΟΣ ΥΦΑΝΤΗΣ Comment off\nΠερίληψη Διακήρυξης Αριθ. για την προμήθεια «ΥΓΡΩΝ ΚΑΥΣΙΜΩΝ (CPV:09132100-4,09134200-9,09135100-5) για το Γ.Ν Αιτωλοακαρνανίας (Ν.Μ Μεσολογγίου)\nΓια περισσότερες πληροφορίες διαβάστε το παρακάτω επισυναπτόμενο αρχείο. ΠΗΓΗ: ΓΕΝΙΚΟ ΝΟΣΟΚΟΜΕΙΟ ΑΙΤΩΛΟΑΚΑΡΝΑΝΙΑΣ – ΝΟΣΗΛΕΥΤΙΚΗ ΜΟΝΑΔΑ ΜΕΣΟΛΟΓΓΙΟΥ\n22 Μαρτίου, 2022 - Κατηγορία Uncategorized‚ Γενική Πληροφόρηση‚ Εκθέσεις By ΒΑΣΙΛΕΙΟΣ ΥΦΑΝΤΗΣ Comment off\nPastry Lab / master classes από διακεκριμένους pastry chefs στη 10η Διεθνής Έκθεση Artozyma 2-4|4|2022 .\nPASTRY LAB Στη φετινή ARTOZYMA η Λέσχη Αρχιζαχαροπλαστών Ελλάδος φιλοξενεί 3 αξιόλογους pastry chefs από το εξωτερικό οι οποίοι θα παρουσιάσουν τις πιο σύγχρονες τάσεις στην παγκόσμια αγορά της ζαχαροπλαστικής μέσα από θεματικά master classes. Κατά τον ίδιο τρόπο, μέλη της λέσχης από όλη την Ελλάδα θα κάνουν τις δικές τους παρουσιάσεις – μαθήματα για διάφορες ενότητες […]\n6 Οκτωβρίου, 2021 - Κατηγορία Uncategorized By domains_wi9if4h5 Comment off\nΔημοσίευση Προκήρυξης Ανοικτού Ηλεκτρονικού Διαγωνισμού για την προμήθεια:«Νωπών Κρεάτων και Πουλερικών για τις ανάγκες των Μονάδων ΣΞ, ΠΝ και ΠΑ της Νήσου Λέσβου».\n17 Φεβρουαρίου, 2021 - Κατηγορία Uncategorized By domains_wi9if4h5 Comment off\nΑνακοινώσεις Διακήρυξης των Υπ΄Αρίθμ: 9/21, 13/21, 14/21, 15/21, 21/21 Διαγωνισμών της Ανωτάτης Στρατιωτικής Διοίκησης Υποστήριξης Στρατού «ΘΗΣΕΑΣ».\n3 Οκτωβρίου, 2019 - Κατηγορία Uncategorized By domains_wi9if4h5 Comment off\nΑνακοίνωση μετάθεσης καταληκτικής ημερομηνίας υποβολής προσφορών για το διαγωνισμό Δ.21/19.\n27 Μαΐου, 2019 - Κατηγορία Uncategorized By domains_wi9if4h5 Comment off\nΔιακήρυξη διαγωνισμού του Δήμου Αμφιλοχία για την προμήθεια ειδών τροφίμων για την παιδική εξοχή Μπούκας & για το Κέντρο κοινωνικής ανάπτυξης Δήμου Αμφιλοχίας.\n15 Μαΐου, 2019 - Κατηγορία Uncategorized By domains_wi9if4h5 Comment off


ΣΥΡΙΖΑ: Επικίνδυνη για τη δημοκρατία η δυσανεξία της ΝΔ στην πολυφωνία - CNN.gr\n«Τις τελευταίες μέρες, η "Εφημερίδα των Συντακτών" έχει γίνει αποδέκτης μιας ανοίκειας επιχείρησης λάσπης και συκοφαντίας από τον βουλευτή της Νέας Δημοκρατίας, Κ. Μπογδάνο, αλλά και από φιλικά προς το κυβερνών κόμμα Μέσα Ενημέρωσης. Πρόκειται για το δεύτερο κρούσμα, μέσα σε μόλις δύο μέρες, στοχοποίησης του Τύπου, καθώς μέσα στην ίδια περίοδο η Ν.Δ. εξέδωσε ανακοίνωση με υβριστικούς και απαξιωτικούς χαρακτηρισμούς κατά της εφημερίδας "Documento"», αναφέρει σε ανακοίνωσή του, το γραφείο Τύπου του ΣΥΡΙΖΑ.\nΠΟΛΙΤΙΚΗ\t· ΣΥΡΙΖΑ\t· ΝΕΑ ΔΗΜΟΚΡΑΤΙΑ\t· ΜΕΣΑ ΕΝΗΜΕΡΩΣΗΣ\t· ΕΛΕΥΘΕΡΙΑ ΤΟΥ ΤΥΠΟΥ\t· ΜΜΕ\t· ΚΩΝΣΤΑΝΤΙΝΟΣ ΜΠΟΓΔΑΝΟΣ\t· ΚΥΡΙΑΚΟΣ ΜΗΤΣΟΤΑΚΗΣ